2021

Η τρέχουσα σελίδα αφορά το έτος 2021 κατά το Γρηγοριανό ημερολόγιο

Το έτος 2021 άρχισε ημέρα Παρασκευή κατά το Γρηγοριανό ημερολόγιο. Αποτελεί το 2021ο έτος της Χριστιανικής Χρονολογίας, την 21η χρονιά της 3ης χιλιετίας, την 21η χρονιά του 21ου αιώνα και την 2η χρονιά της δεκαετίας του 2020.

Ο Οργανισμός Ηνωμένων Εθνών ανακήρυξε το 2021 ως το Διεθνές Έτος Ειρήνης και Εμπιστοσύνης, το Διεθνές Έτος Δημιουργικής Οικονομίας για τη Βιώσιμη Ανάπτυξη, το Διεθνές Έτος Φρούτων και Λαχανικών και το Διεθνές Έτος για την Εξάλειψη της Παιδικής Εργασίας.

Το 2021 φιλοξενήθηκαν τα περισσότερα σημαντικά γεγονότα που είχαν αρχικά σχεδιαστεί για το 2020, μεταξύ των οποίων οι Θερινοί Ολυμπιακοί Αγώνες 2020, το UEFA Euro 2020, το Expo 2020, τα οποία αναβλήθηκαν ή ακυρώθηκαν λόγω της πανδημίας του κορωνοϊού.

Ιανουάριος 
1 Ιανουαρίου:
Τίθεται σε ισχύ η Περιοχή Ελευθέρου Εμπορίου της Αφρικανικής Ηπείρου, η οποία αποτελεί και τη μεγαλύτερη περιοχή ελεύθερου εμπορίου από τη σύσταση του Παγκοσμίου Οργανισμού Εμπορίου το 1995.
Λήγει η μεταβατική περίοδος του Brexit.
2 Ιανουαρίου - Το Καζακστάν καταργεί επίσημα τη θανατική ποινή.
4 Ιανουαρίου - Ανοίγουν ξανά τα σύνορα μεταξύ του Κατάρ και της Σαουδικής Αραβίας.
6 Ιανουαρίου - Φανατικοί ακροδεξιοί και υποστηρικτές του Ντόναλντ Τραμπ στις ΗΠΑ εισβάλλουν στο Καπιτώλιο καταστρέφοντας τα πιστοποιητικά των αμερικανικών προεδρικών εκλογών του 2020 και αναγκάζουν το Κογκρέσο να εκκενωθεί. Πέντε άτομα σκοτώνονται, μεταξύ των οποίων ένας αστυνομικός και μία γυναίκα η οποία έπεσε νεκρή από πυρά μέσα στο Καπιτώλιο. Το γεγονός καταδικάζεται διεθνώς.
13 Ιανουαρίου
Η Βουλή των Αντιπροσώπων των ΗΠΑ εγκρίνει ένα άρθρο για την καθαίρεση του Ντόναλντ Τραμπ από την προεδρία των ΗΠΑ, για υποκίνηση των γεγονότων στη διάρκεια της κατάληψης του Καπιτωλίου. Ο Τραμπ γίνεται ο πρώτος Αμερικανός πρόεδρος που παραπέμπεται για καθαίρεση δύο φορές.
Πραγματοποιείται με επιτυχία από γιατρούς στη Λιόν της Γαλλίας, η πρώτη μεταμόσχευση χεριών και ώμων σε έναν ασθενή από την Ισλανδία στο νοσοκομείο Εντουάρ Εριό.
15 Ιανουαρίου
 Παραιτείται η τρίτη κυβέρνηση του Μαρκ Ρούτε στην Ολλανδία έπειτα από σκάνδαλο με επιδόματα πρόνοιας.
 Πανδημία COVID-19: Οι νεκροί από COVID-19 παγκοσμίως υπερβαίνουν τα 2 εκατομμύρια.
20 Ιανουαρίου - Ο Τζο Μπάιντεν ορκίζεται για μια τετραετή θητεία ως πρόεδρος των ΗΠΑ, μαζί με την Κάμαλα Χάρις ως αντιπρόεδρο.
24 Ιανουαρίου - Ο Μαρτσέλο Ρεμπέλο ντε Σόουζα επανεκλέγεται πρόεδρος της Πορτογαλίας.
26 Ιανουαρίου - Η Κάγια Κάλας ορκίζεται η πρώτη γυναίκα πρωθυπουργός της Εσθονίας. Η Εσθονία γίνεται η μοναδική χώρα στον κόσμο που διοικείται από γυναίκες, καθώς τόσο η αρχηγός κράτους όσο και η αρχηγός κυβέρνησης είναι γυναίκες.

Φεβρουάριος 
1 Φεβρουαρίου: Σε στρατιωτικό πραξικόπημα ανατρέπεται η κυβέρνηση της Μιανμάρ. Ο στρατός απομακρύνει από την εξουσία την Αούνγκ Σαν Σου Κι και επαναφέρει το στρατιωτικό καθεστώς.
9 Φεβρουαρίου: 
Ολοκληρώνεται η κοινή έρευνα του ΠΟΥ και της Κίνας αναφορικά με την πηγή της επιδημίας που οδήγησε στην πανδημία COVID-19. Οι ειδικοί αποφαίνονται ότι η διαρροή του ιού από εργοστάσιο στην Ουχάν είναι "πάρα πολύ απίθανο σενάριο", ενώ η πιο πιθανή αιτία για την προέλευση του ιού είναι μια "φυσική δεξαμενή" σε νυχτερίδες.
Το διαστημικό σκάφος "Ελπίδα" των Ηνωμένων Αραβικών Εμιράτων γίνεται η πρώτη αραβική αποστολή που πετυχαίνει να μπει σε τροχιά γύρω από τον πλανήτη Άρη.
18 Φεβρουαρίου - Το διαστημικό σκάφος "Mars 2020" προσγειώνεται στον πλανήτη Άρη προκειμένου να ερευνήσει για την ύπαρξη ζωής στον πλανήτη.

Μάρτιος 
3 Μαρτίου - Σεισμός της Ελασσόνας (2021):
Ένα άτομο πεθαίνει από σεισμό μεγέθους 6,3 της κλίμακας Ρίχτερ στην περιοχή του Τυρνάβου. στην περιφερειακή ενότητα της Λάρισας.
 6 Μαρτίου – Ο Πάπας Φραγκίσκος συναντάται στη Νατζάφ του Ιράκ με τον Μεγάλο Αγιατολάχ Αλί Αλ Σιστάνι στην πρώτη συνάντηση Ποντίφικα με μεγάλο αγιατολάχ στα χρονικά.
7 Μαρτίου - Η Ελβετία γίνεται η 7η χώρα στην Ευρώπη που απαγορεύει τη μπούρκα να φοριέται δημόσια, μετά την Αυστρία, τη Δανία, τη Γαλλία, το Βέλγιο, τη Λετονία και τη Βουλγαρία.
14 Μαρτίου - Τα 63α ετήσια βραβεία Γκράμι απονέμονται στις ΗΠΑ.
15-17 Μαρτίου - Διεξάγονται οι ολλανδικές γενικές εκλογές για τη Βουλή των Αντιπροσώπων της Ολλανδίας.
 19 Μαρτίου – Η Βόρεια Κορέα διακόπτει τις διπλωματικές της σχέσεις με τη Μαλαισία λόγω της έκδοσης ενός πολίτη της στις ΗΠΑ όπου θα του απαγγελθούν κατηγορίες για ξέπλυμα βρώμικου χρήματος.
20 Μαρτίου – Ο πρόεδρος της Τουρκίας Ρετζέπ Ταγίπ Ερντογάν ανακοινώνει την αποχώρηση της χώρας του από τη Σύμβαση της Κωνσταντινούπολης, με τη χώρα του να γίνεται η πρώτη που πράττει κάτι τέτοιο.
23 Μαρτίου
Διενεργούνται οι γενικές εκλογές στο Ισραήλ, οι 4ες εκλογές για την Κνέσετ σε δύο χρόνια.
Το Ever Given, ένα από τα μεγαλύτερα πλοία κοντέινερ στον κόσμο, εξοκέλλει και σφηνώνεται στη Διώρυγα του Σουέζ, πραγματοποιώντας καταστροφή στο διεθνές εμπόριο. Το πλοίο θα απελευθερωθεί στις 29 Μαρτίου.
25 Μαρτίου – Πανδημία COVID-19: Ο αριθμός των εμβολιασμών για την COVID-19 υπερβαίνει τα 500 εκατομμύρια διεθνώς.

Απρίλιος 
 2 Απριλίου - Η Ρωσία προειδοποιεί το ΝΑΤΟ να μην στείλει στρατεύματα για να βοηθήσει την Ουκρανία, εν μέσω αναφορών για μια μεγάλη ρωσική στρατιωτική συσσώρευση στα σύνορα της Ρωσίας με την Ουκρανία. 
 4 Απριλίου - Τουλάχιστον 167 άτομα στην Ινδονησία και 42 άτομα στο Ανατολικό Τιμόρ σκοτώθηκαν μετά την επίθεση του κυκλώνα Σερόια στο νησί Τιμόρ. 
13 Απριλίου
 Η κυβέρνηση της Ιαπωνίας εγκρίνει την απόρριψη ραδιενεργού νερού του πυρηνικού σταθμού Φουκουσίμα Ντάιτσι στον Ειρηνικό Ωκεανό με διάρκεια 30 ετών, με πλήρη υποστήριξη του Διεθνούς Οργανισμού Ατομικής Ενέργειας. Στην απόφαση αντιτίθενται οι Κίνα, Νότια Κορέα και Ταϊβάν. 
 Σταματά η παραγωγή του εμβολίου Johnson & Johnson για την COVID-19 λόγω της πρόκλησης σπάνιων θρόμβων αίματος. 
 15 Απριλίου - Οι επιστήμονες ανακοινώνουν ότι χορήγησαν ενέσιμα με επιτυχία ανθρώπινα βλαστοκύτταρα στα έμβρυα των πιθήκων, δημιουργώντας έμβρυα χίμαιρες.
 17 Απριλίου - Πανδημία COVID-19: Ο παγκόσμιος αριθμός θανάτων από την COVID-19 ξεπερνά τα 3 εκατομμύρια. 
 18 Απριλίου
 Δώδεκα ποδοσφαιρικοί σύλλογοι, συμπεριλαμβανομένων έξι από την Πρέμιερ Λιγκ και κορυφαίοι σύλλογοι από τη Σέριε Α και τη Λα Λίγκα, συμφωνούν να συμμετάσχουν σε μια ξεχωριστή διοργάνωση, την European Super League, πυροδοτώντας τη διεθνή καταδίκη. Δύο ημέρες αργότερα, έπειτα από μεγάλες διαμαρτυρίες από υποστηρικτές, άλλους συλλόγους και πολιτικούς, η Μάντσεστερ Σίτι αποσύρθηκε από τη διοργάνωση. Αυτό οδηγεί όλους τους υπόλοιπους συλλόγους της Πρέμιερ Λιγκ και τρεις άλλους να κάνουν το ίδιο. 
 19 Απριλίου
 Το ελικόπτερο της NASA Ingenuity, μέρος της αποστολής Mars 2020, εκτελεί την πρώτη στην ιστορία πτήση με ενέργεια σε άλλο πλανήτη. 
Ο Ραούλ Κάστρο παραιτείται από πρώτος γραμματέας του Κομμουνιστικού Κόμματος της Κούβας όπως είχε ανακοινώσει προηγουμένως, τερματίζοντας τα 62 χρόνια διακυβέρνησης των αδερφών Κάστρο στη χώρα.
 20 Απριλίου - Ο πρόεδρος του Τσαντ Ιντρίς Ντεμπί, σκοτώνεται σε συγκρούσεις με αντάρτες έπειτα από τριάντα χρόνια στην εξουσία. Αναστέλλεται το σύνταγμα και ιδρύεται Μεταβατικό Στρατιωτικό Συμβούλιο, προκειμένου να διοικήσει τη χώρα επί 18 μήνες.
 21 Απριλίου - Πανδημία COVID-19: Καθώς οι παγκόσμιοι αριθμοί κρουσμάτων αυξάνονται συνεχώς, η Ινδία αναφέρει 315.000 κρούσματα εντός 24 ωρών, τον υψηλότερο αριθμό μιας ημέρας που έχει καταγραφεί οπουδήποτε στον κόσμο μέχρι σήμερα.. 
 22 Απριλίου- Ηγέτες από όλο τον κόσμο τιμούν την Ημέρα της Γης φιλοξενώντας μια διαδικτυακή σύνοδο κορυφής για την κλιματική αλλαγή, κατά τη διάρκεια της οποίας προτείνονται πιο φιλόδοξοι στόχοι για τις εκπομπές αερίων θερμοκηπίου, συμπεριλαμβανομένης της περικοπής 50% έως το 2030 για τις Ηνωμένες Πολιτείες.
 24 Απριλίου
 Έπειτα από μια διεθνή προσπάθεια αναζήτησης και διάσωσης, το ναυτικό της Ινδονησίας αναφέρει τη βύθιση του KRI "Nanggala" με νεκρά και τα 53 μέλη του πληρώματος, τη μεγαλύτερη απώλεια ζωής σε ένα υποβρύχιο από το 2003. 
 Πανδημία COVID-19: Ο αριθμός των εμβολιασμών που χορηγούνται παγκοσμίως υπερβαίνει το 1 δισεκατομμύριο. Οι μισές από αυτές τις δόσεις έχουν χορηγηθεί σε τρεις μόνο χώρες.
 25 Απριλίου 
Η Αλβανία διενεργεί βουλευτικές εκλογές. 
Πραγματοποιείται στο Λος Άντζελες η 93ή απονομή των Όσκαρ. Ο Άντονι Χόπκινς γίνεται το γηραιότερο πρόσωπο που κερδίζει το Όσκαρ Α΄ Ανδρικού ρόλου για το ρόλο του στην ταινία Ο Πατέρας σε ηλικία 83 ετών. (The Guardian)
 28 Απριλίου- Η Ευρωπαϊκή Ένωση εγκρίνει τη Συμφωνία εμπορίου και συνεργασίας ΕΕ-ΗΒ, η οποία διέπει τη σχέση μεταξύ της ΕΕ και του ΗΒ μετά το Brexit.
 29 Απριλίου - Πανδημία COVID-19: Ο αριθμός των επιβεβαιωμένων περιπτώσεων COVID-19 υπερβαίνει τα 150 εκατομμύρια παγκοσμίως.
 30 Απριλίου - Σε μια από τις χειρότερες τραγωδίες σε καιρό ειρήνης στο Ισραήλ, 45 άνθρωποι σκοτώνονται και 150 τραυματίζονται σε πανικό στη διάρκεια προσκυνήματος υπερορθόδοξων Εβραίων στο όρος Μερόν.

Μάιος
 2 Μαΐου – Η αποστολή του SpaceX Crew-1 ολοκληρώνεται, με την επιστροφή στη Γη (από τον Διεθνή Διαστημικό Σταθμό) των 4 μελών του πληρώματος των Αποστολών 64 και 65.
 5 Μαΐου – Έπειτα από πέντε προηγούμενες ανεπιτυχείς απόπειρες, το SpaceX εκτελεί πτήση, προσγειώνεται και επαναφέρει για πρώτη φορά το πρωτότυπο του Starship.
 11 Μαΐου - Το Ισραήλ εξαπολύει αεροπορικές επιθέσεις στη Λωρίδα της Γάζας καθώς η Χαμάς κλιμακώνει τις επιθέσεις με ρουκέτες. Αυτό συνέβη αφότου το Ισραήλ άρχισε να διώχνει τους Παλαιστίνιους στη συνοικία Σειχ Τζαράχ στην ανατολική Ιερουσαλήμ.

 14 Μαΐου – Το ρόβερ Zhurong προσγειώνεται στην Utopia Planitia στον Άρη και γίνεται η τέταρτη χώρα που προσγειώνει ένα διαστημικό σκάφος στον πλανήτη και η δεύτερη που προσγειώνει ρόβερ.
 15 Μαΐου – Συνεχίζονται οι συγκρούσεις μεταξύ Ισραηλινών και Παλαιστινίων, με τον αριθμό των νεκρών να υπερβαίνει τους 150. Σε ισραηλινή αεροπορική επίθεση καταστρέφονται τα γραφεία του Associated Press του Al Jazeera και άλλων ΜΜΕ στη Γάζα.
18-22 Μαΐου - Διεξάγεται ο τελικός του Διαγωνισμού Τραγουδιού της Eurovision 2021 στο Ρότερνταμ της Ολλανδίας. Η Ιταλία με τους Måneskin και το τραγούδι "Zitti e buoni" κατακτά, για πρώτη φορά από το 1990, την πρώτη θέση με 524 βαθμούς. Είναι η τρίτη φορά που η Ιταλία κατακτά την πρώτη θέση στο Διαγωνισμό.
 20 Μαΐου – Έπειτα από διεθνείς πιέσεις και γύρω στους 250 νεκρούς, το Ισραήλ συμφωνεί σε κατάπαυση του πυρός και στον τερματισμό των συγκρούσεων με τους μαχητές στη Γάζα. Η εκεχειρία τίθεται σε ισχύ στις 2 π.μ. την επομένη, τοπική ώρα.
 26 Μαΐου – Η Shell γίνεται η πρώτη εταιρεία που υποχρεώνεται με δικαστική εντολή να εναρμονίσει την εκπομπή αερίων άνθρακα με βάση τη συνθήκη του Παρισιού για το κλίμα.
 29 Μαΐου – Η Τσέλσι νικά τη Μάντσεστερ Σίτι με 1–0 στον τελικό του ΟΥΕΦΑ Τσάμπιονς Λιγκ και αναδεικνύεται πρωταθλήτρια για την αγωνιστική περίοδο 2020–21 για 2η φορά.
 30 Μαΐου – Ο Βραζιλιάνος οδηγός Έλιο Καστρονέβες με την ομάδα Meyer Shank Racing κερδίζει το ράλι Ιντιανάπολις 500 για 4η φορά.

Ιούνιος
 2 Ιουνίου – Διεξάγονται οι προεδρικές εκλογές του Ισραήλ. Πρόεδρος εκλέγεται ο Ισαάκ Χέρτζογκ. Προκειμένου να απομακρύνει τον Μπενιαμίν Νετανιάχου από την εξουσία, ο Ναφτάλι Μπένετ συμφωνεί να σχηματίσει κυβέρνηση με την ισραηλινή αντιπολίτευση.
 5 Ιουνίου – Η ομάδα των G7 συμφωνούν στην επιβολή ενός ελάχιστου φόρου της τάξης του 15% με σκοπό να μην φοροδιαφεύγουν οι μεγάλες πολυεθνικές.
9 Ιουνίου - Η Νομοθετική Συνέλευση του Ελ Σαλβαδόρ εγκρίνει νομοθεσία για την υιοθέτηση του Bitcoin ως νομίσματος στη χώρα για τις νόμιμες συναλλαγές, μαζί με το αμερικανικό δολάριο. Η αμερικανική χώρα γίνεται η πρώτη στον κόσμο που υιοθετεί ένα κρυπτονόμισμα επίσημα.
 10 Ιουνίου - Σημειώνεται μια ετήσια ηλιακή έκλειψη που διαρκεί ως και 3 λεπτά και 51 δεύτερα και είναι ορατή από τον κεντρικό και ανατολικό Καναδά, τμήματα της Αρκτικής και της ρωσικής Άπω Ανατολής.
 11 Ιουνίου – Αρχίζει το UEFA Euro 2020, που φιλοξενείται από 11 διαφορετικές χώρες.
 13 Ιουνίου - Το Κοινοβούλιο του Ισραήλ υπερψηφίζει τη νέα κυβέρνηση συνασπισμού, τερματίζοντας την 12χρονη συνεχή διακυβέρνηση από τον Μπενιαμίν Νετανιάχου. Νέος πρωθυπουργός του Ισραήλ αναλαμβάνει ο Ναφτάλι Μπένετ.
 18 Ιουνίου – Πανδημία COVID-19: Οι θάνατοι από COVID-19 παγκοσμίως υπερβαίνουν τα 4 εκατομμύρια.
23 Ιουνίου – Στο κρίκετ, η Νέα Ζηλανδία κερδίζει το παγκόσμιο πρωτάθλημα ICC World Test Championship για το 2019–2021. 
24 Ιουνίου– Από τη μερική κατάρρευση ενός κτηρίου 12 ορόφων στο Σέρφσαϊντ της Φλόριντα των ΗΠΑ σκοτώνονται 60 άτομα και άλλα 80 αγνοούνται. 
28 Ιουνίου – Πόλεμος στο Τιγκράι: Οι αμυντικές δυνάμεις του Τιγκράι καταλαμβάνουν την περιφερειακή πρωτεύουσα Μεκέλε έπειτα από τον εξαναγκασμό των αιθιοπικών στρατευμάτων σε υποχώρηση και την κήρυξη εκεχειρίας από την κυβέρνηση της Αιθιοπίας.
29 Ιουνίου – Πανδημία COVID-19 : Ο αριθμός των εμβολιασμών για την COVID-19 υπερβαίνει τα 3 δισεκατομμύρια παγκοσμίως.

Ιούλιος 
3 Ιουλίου - Περισσότερες από 130 δασικές πυρκαγιές κατακαίουν τον Δυτικό Καναδά, έπειτα από τον χωρίς προηγούμενο καύσωνα στη Βόρεια Αμερική, που είχε ως αποτέλεσμα περισσότερους από 600 θανάτους.
5 Ιουλίου - Περισσότεροι από 1000 Αφγανοί στρατιώτες καταφεύγουν στο γειτονικό Τατζικιστάν έπειτα από τις συγκρούσεις με τους Ταλιμπάν.
7 Ιουλίου - Ένοπλοι δολοφονούν στην οικία του τον πρόεδρο της Αϊτής Ζοβενέλ Μοΐζ. Υπηρεσιακός πρόεδρος αναλαμβάνει ο Κλοντ Ζοζέφ.
8 Ιουλίου - Πανδημία COVID-19: Ο αριθμός των θανάτων από COVID-19 ξεπερνά τα 4 εκατομμύρια.
10 Ιουλίου - 1η Αυγούστου : Διεξάγεται το ΚΟΝΚΑΚΑΦ Γκολντ Καπ με νικήτρια τις ΗΠΑ.
11 Ιουλίου
Χιλιάδες Κουβανών, νέων σε ηλικία στην πλειοψηφία τους, λαμβάνουν μέρος σε μια σπάνια αντικυβερνητική διαδήλωση στην πόλη Σαν Αντόνιο δε λος Μπάνιος σε ένδειξη διαμαρτυρίας για τις ελλείψεις τροφίμων και φαρμάκων λόγω της πανδημίας COVID-19.
Ο Βρετανός δισεκατομμυριούχος Ρίτσαρντ Μπράνσον ταξιδεύει στο Διάστημα με το διαστημοπλάνο VSS Unity, το οποίο αποτελεί ιδιοκτησία της εταιρίας διαστημικών πτήσεων Virgin Galactic. Σε ηλικία 70 ετών ο Μπράνσον γίνεται το δεύτερο γηραιότερο πρόσωπο που ταξιδεύει στο Διάστημα.
UEFA Euro 2020
Στον τελικό του ευρωπαϊκού πρωταθλήματος ποδοσφαίρου ανδρών η Ιταλία νικά με 3-2 στα πέναλτι την Αγγλία έπειτα από το 1-1 στην παράταση. 
12 Ιουλίου - Σφοδρές πλημμύρες πλήττουν τη Γερμανία και το Βέλγιο με αποτέλεσμα 229 νεκρούς συνολικά.
18 Ιουλίου - Αποκαλύπτεται το σχέδιο Πήγασος από όμιλο δημοσιογράφων με επικεφαλής τους ΜΚΟ Απαγορευμένες Ιστορίες και Διεθνής Αμνηστία. Σύμφωνα με αυτό, έγιναν εκτεταμένες παραβιάσεις του απορρήτου και κατασκοπία με το λογισμικό "Πήγασος" σε βάρος δημοσιογράφων, πολιτικών της αντιπολίτευσης, επιχειρηματιών, ακτιβιστών για τα ανθρώπινα δικαιώματα με το πρόσχημα της καταπολέμησης του εγκλήματος και της τρομοκρατίας. Οι ΜΚΟ απέκτησαν πρόσβαση σε κατάλογο με 50.000 άτομα που αποτέλεσαν στόχο για την ασφάλεια του Ισραήλ και την εταιρία λογισμικού κατασκοπίας NSO Group και τους πελάτες της σε 50 χώρες.
19 Ιουλίου
Η Blue Origin εκτοξεύει στο Διάστημα το πρώτο πλήρωμα που επιβαίνει στον πύραυλο New Shepard. Η αποστολή αποτελείται από τον δισεκατομμυριούχο και ιδρυτή της Blue Origin Τζεφ Μπέζο, τον αδερφό του τον Μαρκ, τον πιλότο και την υποψήφια για το Μέρκιουρι 13 Γουόλι Φανκ και τον 17χρονο Ολλανδό μαθητή Όλιβερ Ντέμεν. Στα 82 της η Φανκ και στα 17 του ο Ντέμεν γίνονται αντίστοιχα το γηραιότερο και το νεαρότερο σε ηλικία άτομο στα χρονικά που ταξιδεύει στο Διάστημα.
21 Ιουλίου - Η Διεθνής Ολυμπιακή Επιτροπή αναθέτει στην πόλη Μπρισμπέιν της Αυστραλίας το δικαίωμα να διεξαγάγει τους Θερινούς Ολυμπιακούς Αγώνες του 2032.
 23 Ιουλίου – 8 Αυγούστου – Διεξάγονται στο Τόκιο οι Θερινοί Ολυμπιακοί Αγώνες 2020. Αρχικά είχαν προγραμματιστεί για το 2020, αναβλήθηκαν όμως λόγω της πανδημίας COVID-19.
 25 Ιουλίου - Ο Τυνήσιος πρόεδρος Καΐς Σαγιέντ ανακοινώνει, σε τηλεοπτική του ομιλία, την απόλυση του πρωθυπουργού Χισέμ Μεσισί, τη διάλυση της Συνέλευσης των Αντιπροσώπων του Λαού και την ανάληψη της εκτελεστικής εξουσίας από τον ίδιο.
28 Ιουλίου
Αναφέρεται για πρώτη φορά η απευθείας παρατήρηση του φωτός από μια μαύρη τρύπα, επιβεβαιώνοντας τη θεωρία της γενικής σχετικότητας του Άλμπερτ Αϊνστάιν .
Οκτώ άτομα πεθαίνουν σε δασικές πυρκαγιές στην Τουρκία.

Αύγουστος 
3 Αυγούστου
Αρχίζουν οι δασικές πυρκαγιές στην Ελλάδα το 2021.
4 Αυγούστου
Πανδημία COVID-19: Ο αριθμός των επιβεβαιωμένων κρουσμάτων COVID-19 υπερβαίνει τα 200 εκατομμύρια παγκοσμίως.
14 Αυγούστου
Σεισμός μεγέθους 7,2 Ρίχτερ πλήττει την Αϊτή, με αποτέλεσμα να σκοτωθούν περισσότερα από 2.100 άτομα.
15 Αυγούστου
Οι Ταλιμπάν μπαίνουν στην πρωτεύουσα του Αφγανιστάν, Καμπούλ, καταλαμβάνουν το Προεδρικό Μέγαρο και ανατρέπουν την κυβέρνηση.
24 Αυγούστου έως 5 Σεπτεμβρίου – Διεξάγονται στο Τόκιο οι Θερινοί Παραολυμπιακοί Αγώνες 2020. Αρχικά είχαν προγραμματιστεί για τις 25 Αυγούστου–6 Σεπτεμβρίου 2020, όμως αναβλήθηκαν λόγω της πανδημίας COVID-19.
26 Αυγούστου: Σε δύο βομβιστικές επιθέσεις αυτοκτονίας στο αεροδρόμιο της Καμπούλ σκοτώνονται τουλάχιστον 185 άτομα, ανάμεσα στα οποία και 13 Αμερικανοί στρατιώτες.

Σεπτέμβριος
5 Σεπτεμβρίου – Πραξικόπημα στη Γουινέα 2021: Ο πρόεδρος της Γουινέας Αλφά Κοντέ συλλαμβάνεται σε στρατιωτικό πραξικόπημα από επίλεκτη μονάδα του στρατού με επικεφαλής τον πρώην λεγεωνάριο Μαμαντί Ντουμπουγιά.
7 Σεπτεμβρίου – Το Ελ Σαλβαδόρ γίνεται η πρώτη χώρα στον κόσμο που δέχεται για τις συναλλαγές της το Bitcoin ως επίσημο νόμισμα.
13 Σεπτεμβρίου
Τερματίζεται έπειτα από 18 μήνες η πολιτική κρίση στη Μαλαισία με την υπογραφή συμφωνίας εμπιστοσύνης ανάμεσα στον πρωθυπουργό Ισμαήλ Σαμπρί Γιαακόμπ και τον αρχηγό της αντιπολίτευσης Ανουάρ Ιμπραήμ του συνασπισμού της κύριας αντιπολίτευσης Πακατάν Χαραπάν. Η κρίση οδήγησε στην πτώση δύο διαδοχικών κυβερνήσεων.
Οι Νορβηγοί ψηφοφόροι προσέρχονται κάλπες για να εκλέξουν ένα νέο Κοινοβούλιο. Το αντιπολιτευόμενο Εργατικό Κόμμα με επικεφαλής τον Γιούνας Γκαρ Στέρε κερδίζει τις περισσότερες έδρες και αναμένεται να σχηματίσει μια κυβέρνηση στην οποία κυριαρχεί η Αριστερά. Το Κόμμα του Κέντρου, το Ερυθρό Κόμμα, το Σοσιαλιστικό Αριστερό Κόμμα και το Κόμμα των Πρασίνων κέρδισαν επίσης έδρες.
15 Σεπτεμβρίου 
AUKUS: Ο Αμερικανός πρόεδρος Τζο Μπάιντεν, ο Βρετανός πρωθυπουργός Μπόρις Τζόνσον και ο Πρωθυπουργός της Αυστραλίας Σκοτ Μόρισον ανακοινώνουν τη σύσταση μιας νέας συμμαχίας ασφαλείας, με το όνομα AUKUS, με στόχο την αντιμετώπιση της αυξανόμενης επιρροής της Κίνας στην περιοχή του Ινδικού και Ειρηνικού. Ανακοινώνουν επίσης, ως μέρος της πρώτης πρωτοβουλίας της συμμαχίας, ότι το Βασιλικό Ναυτικό της Αυστραλίας πρόκειται να αποκτήσει πυρηνικά υποβρύχια.
Πολιτική κρίση ξεσπά στην Αργεντινή έπειτα από τις παραιτήσεις πολλών υπουργών της κυβέρνησης λόγω της ήττας της κεντροαριστερής κυβέρνησης στις ενδιάμεσες προκριματικές εκλογές της περασμένης Κυριακής.
16 Σεπτεμβρίου – Το Inspiration4 που εκτοξεύεται από το SpaceX γίνεται η πρώτη διαστημική πτήση με αποκλειστικά πολίτες, μεταφέροντας ένα τετραμελές πλήρωμα σε τριήμερη τροχιά γύρω από τη Γη.
19 Σεπτεμβρίου – Διεξάγονται οι ρωσικές βουλευτικές εκλογές 2021 με την Ενωμένη Ρωσία να κερδίζει γύρω στο 50% των ψήφων.
 20 Σεπτεμβρίου – Στις Καναδικές ομοσπονδιακές εκλογές 2021 κερδίζει ξανά το Φιλελεύθερο Κόμμα του Τζάστιν Τριντό και διατηρείται στην εξουσία μια κυβέρνηση μειοψηφίας.
 26 Σεπτεμβρίου – Διεξάγονται οι γερμανικές ομοσπονδιακές εκλογές 2021 με νικητή το Σοσιαλδημοκρατικό Κόμμα της Γερμανίας, το οποίο επικράτησε του συνασπισμού των CDU/CSU.
27 Σεπτεμβρίου: Σεισμός μεγέθους 5,8 Ρίχτερ πλήττει την Κρήτη, σκοτώνοντας ένα άτομο στο Αρκαλοχώρι Ηρακλείου και τραυματίζοντας άλλα 35 άτομα.

Οκτώβριος 
 1 Οκτωβρίου – Αρχίζει η Παγκόσμια Έκθεση Expo 2020 στο Ντουμπάι.
 3 Οκτωβρίου – Έγγραφα της Πανδώρας: Στη μεγαλύτερη διάδοση εμπιστευτικών πληροφοριών, 11,9 εκατομμύρια έγγραφα που διέρρευσαν δημοσιεύονται και αποκαλύπτουν φοροδιαφυγή και διαφθορά μεταξύ 330 πολιτικών (από τους οποίους οι 35 κρατικοί ηγέτες), και πολλές άλλες προσωπικότητες, συμπεριλαμβανομένων 130 δισεκατομμυριούχων.
 4 Οκτωβρίου – Ο Φουμίο Κισίντα γίνεται ο 100ός πρωθυπουργός της Ιαπωνίας, διαδεχόμενος τον Γιοσιχίντε Σούγκα.
 5 Οκτωβρίου – Η Roscosmos εκτοξεύει την αποστολή Σογιούζ MS-19. Η Ρωσίδα ηθοποιός Γιούλια Περεσίλντ και ο σκηνοθέτης Κλιμ Σιπένκο εκτοξεύονται στο διάστημα με το Σογιούζ MS-19 από το Κοσμοδρόμιο Μπαϊκονούρ στο νότιο Καζακστάν. Σκοπεύουν να γυρίσουν σκηνές για την ταινία The Challenge, που πρόκειται να είναι η πρώτη μεγάλου μήκους ταινία μυθοπλασίας που γυρίστηκε στο διάστημα, στον Διεθνή Διαστημικό Σταθμό σε διάστημα μιας εβδομάδας πριν επιστρέψει στη Γη.
 6-10 Οκτωβρίου – Διεξάγονται στην Ιταλία οι τελικοί του UEFA Nations League του 2021 με νικήτρια τη Γαλλία. Αρχικά οι αγώνες είχαν προγραμματιστεί για τις 2–6 Ιουνίου 2021 όμως αναβλήθηκαν μετά τον επαναπρογραμματισμό του UEFA Euro 2020 για τον Ιούνιο και τον Ιούλιο του 2021 λόγω της πανδημίας COVID-19.
 6 Οκτωβρίου – Ο Παγκόσμιος Οργανισμός Υγείας εγκρίνει το πρώτο εμβόλιο RTS,S κατά της ελονοσίας σε όλη την Υποσαχάρια Αφρική και σε άλλες χώρες που λυμαίνονται από τη νόσο.
 9 Οκτωβρίου – Ο Σεμπάστιαν Κουρτς ανακοινώνει την παραίτησή του από καγκελάριος της Αυστρίας ως αποτέλεσμα της έναρξης έρευνας σε βάρος του για διαφθορά.
 15 Οκτωβρίου – Η κυριότερη ιταλική εμπορική αεροπορική εταιρεία, η Alitalia, σταματά επίσημα τη λειτουργία της έπειτα από 75 χρόνια. Τη διαδέχεται αμέσως η νεοσύστατη κρατική αεροπορική εταιρεία Italia Trasporto Aereo.
 16 Οκτωβρίου – Εκτοξεύεται από τη NASA το διαστημικό σκάφος Lucy, η πρώτη αποστολή που θα εξερευνήσει τους τρωικούς αστεροειδείς του Δία.
 25 Οκτωβρίου – Ο στρατός του Σουδάν ανατρέπει την κυβέρνηση σε στρατιωτικό πραξικόπημα. Ο πρωθυπουργός Αμπντάλα Χάμντοκ τίθεται σε κατ' οίκον περιορισμό. Ο πρόεδρος Αμπντέλ Φατάχ Αλ Μπουρχάν κηρύσσει κατάσταση έκτακτης ανάγκης και διαλύει την κυβέρνηση.
31 Οκτωβρίου-13 Νοεμβρίου - Το Συνέδριο των Ηνωμένων Εθνών για το Κλίμα 2021 διεξάγεται στη Γλασκώβη της Σκωτίας (μεταφέρθηκε από τις 9 Νοεμβρίου 2020 λόγω της πανδημίας COVID-19). Οι ηγέτες των χωρών του κόσμου καταλήγουν σε συμφωνία, η οποία περιλαμβάνει τη "σταδιακή μείωση" των εκπομπών άνθρακα], τη μείωση κατά 30% στις εκπομπές μεθανίου ως το 2030, το σχέδιο να σταματήσει η αποψίλωση των δασών το 2030 και να αυξηθεί η οικονομική υποστήριξη προς τις αναπτυσσόμενες χώρες.

Νοέμβριος 
 1 Νοεμβρίου – Πανδημία COVID-19: Ο αριθμός των καταγεγραμμένων θανάτων από COVID-19 υπερβαίνει τα 5 εκατομμύρια.
 3 Νοεμβρίου – Πανδημία COVID-19: Ο Παγκόσμιος Οργανισμός Υγείας δίνει εκτάκτως άδεια για τη χρήση του εμβολίου Covaxin κατά της COVID-19. Πρόκειται για το τρίτο μη δυτικό εμβόλιο που αποκτά επίσημη άδεια για χορήγηση. 
 11 Νοεμβρίου – Η SpaceX εκτοξεύει την αποστολή Crew-3, η οποία μεταφέρει 4 μέλη του πληρώματος της Αποστολής 66 προς τον Διεθνή Διαστημικό Σταθμό.
 16 Νοεμβρίου – Η Ρωσία προκαλεί τη διεθνή κατακραυγή έπειτα από τη δοκιμή ενός όπλου κατά δορυφόρων, που δημιουργεί σύννεφο διαστημικών σκουπιδιών, απειλώντας το Διεθνή Διαστημικό Σταθμό.
 24 Νοεμβρίου 
 Η Μαγκνταλένα Άντερσον παραιτείται από πρωθυπουργός της Σουηδίας λίγες ώρες μετά την εκλογή της από το Riksdag ως πρώτης γυναίκας πρωθυπουργού στη χώρα. Θα αναλάμβανε καθήκοντα στις 26 Νοεμβρίου. Τελικά, αναλαμβάνει πρωθυπουργός στις 30 Νοεμβρίου.
 25 Νοεμβρίου – Πανδημία COVID-19: Το Ηνωμένο Βασίλειο γίνεται η 4η χώρα στον κόσμο που ξεπερνά τα 10 εκατομμύρια περιστατικά COVID-19 μετά τις ΗΠΑ, την Ινδία και τη Βραζιλία.
 26 Νοεμβρίου – Πανδημία COVID-19: Ο Παγκόσμιος Οργανισμός Υγείας σε έκτακτη σύνοδο στη Γενεύη εκφράζει την ανησυχία του για την παραλλαγή Όμικρον του COVID-19, η οποία ταυτοποιήθηκε για πρώτη φορά από επιστήμονες στη Νότια Αφρική και φαίνεται ότι είναι πιο μολυσματική από την παραλλαγή Δέλτα.
 30 Νοεμβρίου
 Το Μπαρμπάντος γίνεται δημοκρατία κατά την 55η επέτειο ανεξαρτησίας του, παραμένοντας μέλος της Κοινοπολιτείας.

Δεκέμβριος 
 6 Δεκεμβρίου
 Οι Ηνωμένες Πολιτείες ανακοινώνουν διπλωματικό μποϊκοτάζ στους Χειμερινούς Ολυμπιακούς Αγώνες στο Πεκίνο ως απάντηση στις παραβιάσεις των ανθρωπίνων δικαιωμάτων στην Κίνα. Ο Καναδάς, το Ηνωμένο Βασίλειο και η Αυστραλία ακολουθούν το παράδειγμα των ΗΠΑ λίγο αργότερα.
 Πανδημία COVID-19: Οι ΗΠΑ γίνονται η πρώτη χώρα του κόσμου που υπερβαίνει τα 50 εκατομμύρια κρούσματα COVID-19.
 12 Δεκεμβρίου 
Διενεργείται το δημοψήφισμα ανεξαρτησίας στη Νέα Καληδονία 2021.
 Πανδημία COVID-19: Η Ρωσία γίνεται η 5η χώρα στον κόσμο που υπερβαίνει τα 10 εκατομμύρια κρούσματα COVID-19 μετά τις ΗΠΑ, την Ινδία, τη Βραζιλία και το Ηνωμένο Βασίλειο.
17 Δεκεμβρίου – Πανδημία COVID-19: Ο Παγκόσμιος Οργανισμός Υγείας εγκρίνει την επείγουσα χρήση του εμβολίου Novavax για την COVID-19.
 25 Δεκεμβρίου – Η NASA, ο ESA, η Καναδική Διαστημική Υπηρεσία και το Επιστημονικό Ινστιτούτο Διαστημικού Τηλεσκόπιου εκτοξεύουν το Διαστημικό Τηλεσκόπιο Τζέιμς Γουέμπ, τον διάδοχο του Διαστημικού Τηλεσκόπιου Χαμπλ.

Γεγονότα άγνωστης ημερομηνίας 
Ο Μεγάλος Επιταχυντής Αδρονίων θα επανεκκινήσει τη λειτουργία του μετά από μια περίοδο ανακαινίσεων.
 Το Plan S, μια πρωτοβουλία για εκδόσεις επιστημονικών περιοδικών και μελετών με ανοιχτή και ελεύθερη πρόσβαση που ξεκίνησε το 2018, προϋποθέτει ότι από το 2021 οι μελέτες από περισσότερες από 10 ευρωπαϊκές χώρες, που ήταν το αποτέλεσμα έρευνας χρηματοδοτούμενης από δημόσια κληροδοτήματα, πρέπει να δημοσιεύονται με ανοιχτή και ελεύθερη πρόσβαση σε περιοδικά ή πλατφόρμες και να είναι διαθέσιμες και προσβάσιμες σε όλους.

Γεγονότα 
 Αναλυτικότερα κάθε μήνα 
 Γεγονότα Ιανουαρίου 2021
 Γεγονότα Φεβρουαρίου 2021
 Γεγονότα Μαρτίου 2021
 Γεγονότα Απριλίου 2021
 Γεγονότα Μαΐου 2021
 Γεγονότα Ιουνίου 2021
 Γεγονότα Ιουλίου 2021
 Γεγονότα Αυγούστου 2021
 Γεγονότα Σεπτεμβρίου 2021
 Γεγονότα Οκτωβρίου 2021
 Γεγονότα Νοεμβρίου 2021
 Γεγονότα Δεκεμβρίου 2021

Γεννήσεις

Θάνατοι

Wikidata 
Αναλυτικότερα κάθε μήνα
 Θάνατοι τον Ιανουάριο του 2021
 Θάνατοι τον Φεβρουάριο του 2021
 Θάνατοι τον Μάρτιο του 2021
 Θάνατοι τον Απρίλιο του 2021 
 Θάνατοι τον Μάιο του 2021
 Θάνατοι τον Ιούνιο του 2021 
 Θάνατοι τον Ιούλιο του 2021
 Θάνατοι τον Αύγουστο του 2021
 Θάνατοι τον Σεπτέμβριο του 2021
 Θάνατοι τον Οκτώβριο του 2021
 Θάνατοι τον Νοέμβριο του 2021
 Θάνατοι τον Δεκέμβριο του 2021

Επιλεγμένα πρόσωπα που πέθαναν το 2021
.Τα κριτήρια συμπερίληψης και καταγραφής ανά τομέα είναι:

Αθλητισμός: Αθλητές/τριες με τουλάχιστον έναν παγκόσμιο τίτλο στο άθλημά τους, όλοι/ες οι χρυσοί, αργυροί και χάλκινοι Ολυμπιονίκες, ποδοσφαιριστές/προπονητές παγκόσμιοι πρωταθλητές και με τίτλο στο Τσάμπιονς Λιγκ, τιμημένοι ως Ποδοσφαιριστές της Χρονιάς και 1οι σκόρερ του πρωταθλήματος πρώτης κατηγορίας. Επίσης, συμπεριλαμβάνονται οι Παραολυμπιονίκες και οι τιμημένοι/ες στο Hall of Fame του αθλήματός τους. Για μηχανοκίνητο αθλητισμό, παγκόσμιοι πρωταθλητές και νικητές π.χ. στο Ιντιανάπολις 500, νικητές σε σημαντικά τουρνουά του γκολφ, στο μπέιζμπολ μόνο Hall of Fame, στο τένις νίκες σε Ρολάν Γκαρός, Αυστραλιανό Όπεν, Αμερικανικό Όπεν, Γουίμπλεντον.
Γαλαζοαίματοι: Μόνο σε περίπτωση θανάτου εν ενεργεία, εκπρόσωποι δυναστειών, οίκων κλπ. Επίσης, αν είναι π.χ. ο 1ος ή ο τελευταίος δούκας ή κόμης κλπ.
Επικαιρότητα: Πρόσωπα που απασχόλησαν την επικαιρότητα και έμειναν στην ιστορία για κάποιο λόγο.
Θρησκεία: Πατριάρχες σε οποιοδήποτε Πατριαρχείο, προκαθήμενοι οποιασδήποτε Εκκλησίας (ειδικά σε περίπτωση θανάτου εν ενεργεία) και όλοι οι πρώην και νυν Μητροπολίτες σε Ελλάδα και Κύπρο.
Πολιτική: Όλοι οι νυν και πρώην αρχηγοί κράτους και κυβέρνησης, ακόμα και οι γενικοί κυβερνήτες. Αντιπρόεδροι και Πρόεδροι Βουλής και Γερουσίας επίσης. Υπουργοί εν ενεργεία. Ελλάδα και Κύπρος: όλοι οι βουλευτές, νυν και πρώην. Δήμαρχοι και πρώην δήμαρχοι μόνο για πρωτεύουσες χωρών και νομών για Ελλάδα και επαρχιών για Κύπρο, νομάρχες και περιφερειάρχες για Ελλάδα. Για στρατιωτικούς ηγέτες, αρχηγοί στρατού ή/και των 3 σωμάτων σε Ελλάδα και Κύπρο.
Πρωτιές, τελευταία και επιτεύγματα: πρόσωπα που ήταν πρώτα στο να πετύχουν κάτι, ίδρυσαν ή θεσμοθέτησαν ή/και τελευταία μέχρι την κατάργηση του αναφερόμενου γεγονότος.
Μουσική, Τέχνες και Γράμματα: Όλοι/ες που έχουν να επιδείξουν σημαντικό, αναγνωρισμένο και πλούσιο έργο στον τομέα τους.
Ηθοποιοί και συντελεστές που έχουν τιμηθεί με Όσκαρ, Γκράμι, αρχιτέκτονες με Πρίτζκερ, δημοσιογράφοι-συγγραφείς με Πούλιτζερ, νικητές και φιναλίστ στη Eurovision (είτε ως τραγουδιστές είτε ως τραγουδοποιοί). Όλοι οι τιμημένοι συγγραφείς με Μπούκερ.
Ηθοποιοί με εμβληματικούς ρόλους (π.χ. Τζέιμς Μποντ, Δράκουλας), ανεξάρτητα αν πήραν Όσκαρ.
Μουσικοί: σημαντικοί στο είδος τους, τραγουδοποιοί και τραγουδιστές που άφησαν τουλάχιστον ένα αντιπροσωπευτικό τραγούδι και αρκετά διαχρονικό, π.χ. Αντώνης Καλογιάννης ("Αχ Αννούλα του Χιονιά"). Για τραγουδιστές, συγκροτήματα και τραγουδοποιούς, όλοι/ες ήταν #1 με τραγούδι τους στον κατάλογο του Billboard Hot 100. Για Ελλάδα και Κύπρο, όλοι/ες οι εκπρόσωποι στη Eurovision. Επικεφαλής ή μέλη σημαντικών συγκροτημάτων που άφησαν εποχή και θεωρούνται σημαντικά ως προς τη μουσική ιστορία.
Νόμπελ: Όλοι/ες οι τιμημένοι με Νόμπελ.

Ιανουάριος 

1 Ιανουαρίου : 
Ελμάιρα Μινίτα Γκόρντον, 90, πρώτη γυναίκα γενική κυβερνήτρια της Μπελίζ (1981-93).
Λίαμ Ρέιλι, 65, Ιρλανδός τραγουδιστής 2ος στη Eurovision (1990 με το τραγούδι "Somewhere in Europe")
2 Ιανουαρίου:
Πολ Ουέστφαλ, 70, Αμερικανός καλαθοσφαιριστής, μέλος του Hall of Fame (Boston Celtics, Phoenix Suns) και προπονητής (Sacramento Kings).
Μοντίμπο Κεϊτά, 78, Μαλινέζος πολιτικός, πρωθυπουργός (2002, 2015-17).
3 Ιανουαρίου: 
Ναοχίρο Ικάντα, 80, Ιάπωνας πετοσφαιριστής, αργυρός (1968) και χάλκινος (1964) Ολυμπιονίκης.
Τζέρι Μάρσντεν, 78, Βρετανός μουσικός (Gerry and the Pacemakers, The Crowd).
4 Ιανουαρίου: 
Τζόνας Νοϊμπάουερ, 39, Αμερικανός παίκτης του Tetris, επτάκις παγκόσμιος πρωταθλητής.
Τάνια Ρόμπερτς, 65, Αμερικανίδα ηθοποιός (Οι άγγελοι του Τσάρλι, A View to a Kill), κορίτσι του Τζέιμς Μποντ στις ταινίες του.
Μαρτίνους Τζ. Γκ. Φέλτμαν, 89, Ολλανδός θεωρητικός φυσικός, βραβευμένος με Νόμπελ (1999).
5 Ιανουαρίου: 
Κόλιν Μπελ, 74, Βρετανός ποδοσφαιριστής (Μάντσεστερ Σίτι, εθνική Αγγλίας 1968-75, Παγκόσμιο Κύπελλο 1970).
Ουίλιαμ Ουίνταμ, 94, Βρετανός κωπηλάτης, πρωταθλητής Ευρώπης στην οκτάκωπο (1951).
6 Ιανουαρίου: Δημήτρης Εϊπίδης, Έλληνας εμπνευστής και ιδρυτής (1999) του Φεστιβάλ Ντοκιμαντέρ Θεσσαλονίκης και επί χρόνια διευθυντής του θεσμού.
7 Ιανουαρίου:
Μάικλ Άπτεντ, 79, Βρετανός σκηνοθέτης του Τζέιμς Μποντ ("Η κόρη του ανθρακωρύχου")
Βλαντιμίρ Κισελιόφ, 64, Ουκρανός σφυροβόλος, χρυσός Ολυμπιονίκης (1980 με τη Σοβιετική Ένωση).
Τόμι Λασόρντα, 93, Αμερικανός προπονητής του μπέιζμπολ, μέλος του Hall of Fame (Los Angeles Dodgers) και παίκτης (Brooklyn Dodgers, Kansas City Athletics).
Κασίμ Λουί, 72, προπονητής ποδοσφαίρου από την Αγία Λουκία (εθνική Αγίας Λουκίας 1999-2000).
Τζέιμι Ο' Χάρα, 70, Αμερικανός μουσικός της κάντρι και τραγουδοποιός ("Grandpa (Tell Me 'Bout the Good Old Days)", "Older Women"), Γκράμι (1987).
Νιλ Σίαν, 84, Αμερικανός δημοσιογράφος (The New York Times), τιμημένος με Πούλιτζερ (1989).
8 Ιανουαρίου: Βέρνερ Κλουμπ, 92, Γερμανός πολιτικός, πρωθυπουργός του Σάαρλαντ (1979).
10 Ιανουαρίου: 
Ιμπέρ Οριόλ, 68, Γάλλος ραλίστας, νικητής του Ράλι Ντακάρ (1981, 83, 92).
11 Ιανουαρίου: 
Βασίλης Αλεξάκης, 77, Ελληνογάλλος συγγραφέας.
Νταβίτ Καχαλεϊσβίλι, 49, Γεωργιανός τζουντόκα, χρυσός Ολυμπιονίκης (1992 στα +95 κιλά).
Καθλίν Χεντλ, 55, Καναδή χρυσή Ολυμπιονίκης της κωπηλασίας (1992 στη δίκωπο χωρίς πηδαλιούχο και στην οκτάκωπο, 96 στο διπλό σκιφ), χάλκινη το 1996 στο τετραπλό σκιφ).
12 Ιανουαρίου: 
Φιλάρετος Βαχρομέγιεφ, 85, Λευκορώσος προκαθήμενος της Ορθόδοξης Εκκλησίας της Λευκορωσίας (1990–2013).
Θεόδωρος Μήτρας, 72, Έλληνας δικηγόρος και πολιτικός, βουλευτής Πιερίας (1993-96) με τη Νέα Δημοκρατία.
13 Ιανουαρίου:
Ντίνος Γκουγκουρέλας, 86, Έλληνας δικηγόρος και πολιτικός, βουλευτής Πιερίας (1981-89) με τη Νέα Δημοκρατία.
Μπερντ Κάνενμπεργκ, 78, Γερμανός δρομέας, κάτοχος παγκοσμίου ρεκόρ (1972-78) και χρυσός Ολυμπιονίκης με τη Δυτική Γερμανία (1972) στα 50 χλμ. βάδην.
Μπεν Νσιμπάντζε, 89, πολιτικός από τη Σουαζιλάνδη, υπηρεσιακός πρωθυπουργός (1979).
Ζοέλ Ρομπέρ, 77, Βέλγος εξάκις παγκόσμιος πρωταθλητής του μότοκρος (1964, 1968-72).
 Ζίγκφριντ Φισμπάχερ, 71, Γερμανο-Αμερικανός μάγος, του διδύμου Ζίγκφριντ και Ρόι.
14 Ιανουαρίου: Λεωνίδας Πελεκανάκης, 58, Έλληνας Ολυμπιονίκης της ιστιοπλοΐας (6ος το 1984 στην κατηγορία Star).
16 Ιανουαρίου: 
Φιλ Σπέκτορ, 81, Αμερικανός μουσικός και τραγουδοποιός ("To Know Him Is to Love Him", #1 το 1958 με το συγκρότημα The Teddy Bears), καταδικασμένος για δολοφονία, μέλος του Rock and Roll Hall of Fame (1989). 
18 Ιανουαρίου: 
Ντουντάρ Αλιοσμάν, 90, 45ος Επικεφαλής του Οίκου των Οσμάν (από το 2017).
Τζίμι Ρότζερς, 87, Αμερικανός τραγουδιστής της ποπ (#1 το 1957 με το τραγούδι “Honeycomb”) και συνθέτης.
19 Ιανουαρίου: 
Τζιοβάνι Τσούκι, 89, Ιταλός κωπηλάτης, χάλκινος Ολυμπιονίκης (1960 στην τετράκωπο με πηδαλιούχο) και πρωταθλητής Ευρώπης (1954, 56, 57, 58, 61).
20 Ιανουαρίου: 
Τζάστιν Λεχάνια, 82, στρατιωτικός του Λεσότο, πρόεδρος του Στρατιωτικού Συμβουλίου (1986-91).
Σιμπουσίσο Μόγιο, 60, πολιτικός της Ζιμπάμπουε, υπουργός Εξωτερικών (από το 2017).
22 Ιανουαρίου: 
Χενκ Άαρον, 86, Αμερικανός παίκτης του μπέιζμπολ, μέλος του Hall of Fame (Milwaukee/Atlanta Braves, Milwaukee Brewers, Indianapolis Clowns) και ακτιβιστής για τα πολιτικά δικαιώματα.
23 Ιανουαρίου: 
Λάρι Κινγκ, 87, Αμερικανός παρουσιαστής της τηλεόρασης (Larry King Live, Larry King Now) και ηθοποιός (Σρεκ 2).
Άντριου Μπρουκς, 51, Αμερικανός γιατρός, ο οποίος ανέπτυξε το πρώτο εγκεκριμένο από την FDA γρήγορο διαγνωστικό τεστ σάλιου για COVID-19.
Χαλ Χόλμπρουκ, 95, Αμερικανός ηθοποιός, βραβευμένος με Τόνι (1966) και με ΕΜΜΥ (1971, 74, 76).
24 Ιανουαρίου: 
Σήφης Βαλυράκης, 77, Έλληνας πολιτικός, βουλευτής Χανίων με το ΠΑΣΟΚ (1977-2004, 2009-12), υπουργός Δημόσιας Τάξης (1995-96) και νωρίτερα υφυπουργός Μεταφορών και Επικοινωνιών (1981-84), υφυπουργός Πολιτισμού με αρμοδιότητα τον Αθλητισμό (1985-88), υφυπουργός Δημόσιας Τάξης (1988-89 και 1994-95). 
25 Ιανουαρίου: 
Ενρίκε Τάμπαρα, 90, ζωγράφος από τον Ισημερινό. 
26 Ιανουαρίου: 
Μαργκίτα Γκούμελ, 79, Γερμανίδα χρυσή Ολυμπιονίκης της σφαιροβολίας (1968 και αργυρή το 1972 με την Ανατολική Γερμανία), πρωταθλήτρια Ευρώπης κλειστού στίβου (1966).
27 Ιανουαρίου:
Φλάβιο Αλφάρο, 59, Αμερικανός αργυρός Ολυμπιονίκης του μπέιζμπολ (1984).
Κλόρις Λίτσμαν, 94, Αμερικανίδα ηθοποιός, τιμημένη με Όσκαρ Β´ Γυναικείου Ρόλου (1971, Χρυσή Σφαίρα α΄ γυναικείου ρόλου (1975), μέλος του Hall of Fame της αμερικανικής τηλεόρασης (2011).
Γκερτ Μπλομέ, 86, Σουηδός αργυρός Ολυμπιονίκης του χόκεϊ επί πάγου (1964), παγκόσμιος πρωταθλητής (1962).
28 Ιανουαρίου: 
Μιράντα Κουνελάκη, 82, Ελληνίδα ηθοποιός («Το Βλέμμα του Οδυσσέα», «Βαμμένα κόκκινα μαλλιά»).
Τάκης Λαμπρόπουλος, 91, Έλληνας επιχειρηματίας (αφοί Λαμπρόπουλοι), επικεφαλής της δισκογραφικής εταιρίας «Κολούμπια» (από το 1958), ο οποίος καθιέρωσε το εικαστικό εξώφυλλο στους δίσκους, με έργα μεγάλων ζωγράφων. 
Πάουλ Γ. Κρέτσεν, 87, Ολλανδός χημικός της ατμόσφαιρας, βραβευμένος με Νόμπελ (1995).
Σίσελι Τάισον, 96, Αμερικανίδα ηθοποιός της τηλεόρασης, βραβευμένη με Έμμυ (1974, 94), Τόνι (2013) και με Τιμητικό Όσκαρ (2018), μέλος του Hall of Fame της αμερικανικής τηλεόρασης (2020).
29 Ιανουαρίου: 
Χίλτον Βαλεντάιν, 77, Άγγλος κιθαρίστας (The Animals), μέλος του Hall of Fame.
30 Ιανουαρίου: 
Τάσος Βαβατσικλής, 71, Έλληνας δημοσιογράφος και πολιτικός, δήμαρχος Κομοτηνής (2002-06).
Όλαν Μπερνς, 85, Αμερικανός τηλεοπτικός παραγωγός και σεναριογράφος (The Munsters, The Mary Tyler Moore Show, Rhoda), βραβευμένος με Έμμυ (1968, 71, 77).
Γιόζεφ Τσάταρι, 77, Ούγγρος παλαιστής της ελευθέρας, χάλκινος Ολυμπιονίκης (1968 στην κατηγορία ελαφρών βαρέων βαρών και 1972 στην κατηγορία βαρέων βαρών).
31 Ιανουαρίου: 
Αδάμ Ρεγκούζας, 75, Έλληνας πολιτικός, βουλευτής Β΄ Θεσσαλονίκης (1996-2009 με τη ΝΔ), υφυπουργός Οικονομίας και Οικονομικών (2004-05).

Φεβρουάριος 

1 Φεβρουαρίου: 
Ντάστιν Ντάιαμοντ, 44, Αμερικανός ηθοποιός (Πριν Χτυπήσει το Κουδούνι, σκηνοθέτης και μουσικός.
Ταμάρα Ρίλοβα, 89, Σοβιετική παγοδρόμος ταχύτητας, χάλκινη Ολυμπιονίκης (1960 στα 1.000 μέτρα) και παγκόσμια πρωταθλήτρια (1959).
Ρίσαρντ Σουρκόφσκι, 75, Πολωνός αργυρός Ολυμπιονίκης της ποδηλασίας δρόμου (1972, 76 στον ομαδικό αγώνα δρόμου) και παγκόσμιος πρωταθλητής (1973, 75).
2 Φεβρουαρίου: 
Φαούστα Μοργκάντι, 76, πολιτικός του Αγίου Μαρίνου, Κυβερνώσα Διοικήτρια (2005).
Λοχαγός Τομ, 100, Βρετανός πρώην αξιωματικός και φιλάνθρωπος, παγκόσμια δημοφιλής χάρη στις αγαθοεργίες του εν μέσω της πανδημίας.
Έντβαρτ Μπάμπιουχ, 93, Πολωνός πολιτικός, πρωθυπουργός (1980), ο μακροβιότερος πρωθυπουργός της Πολωνίας στην ιστορία (σε διάρκεια ζωής).
3 Φεβρουαρίου: 
Αλμπάν Βερμές, 63, Ούγγρος κολυμβητής, αργυρός Ολυμπιονίκης (1980 στα 200 μέτρα πρόσθιο).
Ρόμπερτ Κ. Τζόουνς, 84, Αμερικανός μοντέρ και σεναριογράφος (Ο Γυρισμός), βραβευμένος με Όσκαρ σεναρίου (1979) (ανακοίνωση θανάτου την ημερομηνία αυτή).
5 Φεβρουαρίου: 
Γιόσεφ Μπεντς, 76, Ελβετός χρυσός Ολυμπιονίκης του μπόμπσλεντ (1980 στο διθέσιο, χάλκινος το 1976 και αργυρός στο τετραθέσιο το 1976 και το 1980), παγκόσμιος πρωταθλητής (1975, 78, 79).
Κρίστοφερ Πλάμερ, 91, Καναδός ηθοποιός, βραβευμένος με Όσκαρ, Χρυσή Σφαίρα και BAFTA β΄ ανδρικού ρόλου (2011 για την ταινία Οι Πρωτάρηδες), με Έμμυ (1977, 94) και με Τόνι (1974, 97).
Λέον Σπινκς, 67, Αμερικανός πυγμάχος, πρωταθλητής βαρέων βαρών (1978 νικώντας τον Μοχάμετ Άλι), χρυσός Ολυμπιονίκης (1976 στην κατηγορία ελαφρών βαρέων βαρών).
Σερ Πολ Τοβούα, 73, πολιτικός των Νήσων Σολομώντα, βουλευτής (από το 1976) και πρόεδρος του Εθνικού Κοινοβουλίου (1994-2001).
6 Φεβρουαρίου:
Ζεζίνιο Κορέα, 69, Βραζιλιάνος τραγουδιστής, γνωστός ως επικεφαλής της μπάντας Carrapicho, περισσότερο γνωστών από την επιτυχία τους “Tic, Tic, Tac” (1996).
Τζορτζ Σουλτς, 100, Αμερικανός πολιτικός, υπουργός Εξωτερικών (1982-89).
7 Φεβρουαρίου: 
Λέσλι Λέινγκ, 95, Τζαμαϊκανός χρυσός Ολυμπιονίκης του στίβου (1952 στα 4Χ400 μ. σκυταλοδρομία).
Μάριο Οσμπέν, 70, Χιλιανός ποδοσφαιριστής (Κόλο Κόλο, εθνική Χιλής–Παγκόσμιο Κύπελλο 1982), Χιλιανός ποδοσφαιριστής της χρονιάς (1991).
8 Φεβρουαρίου
Μαίρη Γουίλσον, 76, Αμερικανίδα τραγουδίστρια (The Supremes), μέλος (1988) του Hall of Fame.
Ζαν Κλοντ Καριέρ, 87, Γάλλος σκηνοθέτης (Η αβάσταχτη ελαφρότητα του είναι), βραβευμένος με Τιμητικό Όσκαρ (2014), με BAFTA καλύτερου σεναρίου (1973, 88), με Σεζάρ (1983) και με βραβείο της Ευρωπαϊκής Ακαδημίας Κινηματογράφου (2016) για το συνολικό του έργο.
Σλόμο Χιλέλ, 97, Ισραηλινός πολιτικός ιρακινής καταγωγής, πρόεδρος της Κνέσετ (1984-88), υπουργός Αστυνομίας (1969-77) και Εσωτερικών (1977).
9 Φεβρουαρίου:
Τσικ Κόρια, 79, Αμερικανός μουσικός της τζαζ, συνθέτης και μπαντλίντερ που προτάθηκε για πάνω από 60 Γκράμι και κέρδισε τα 23 (τα έτη 1976, 77, 79, 80, 82, 89, 90, 2000, 01, 02, 04, 07, 08, 10, 12, 13, 15, 20).
Φράνκο Μαρίνι, 87, Ιταλός πολιτικός, πρόεδρος της Γερουσίας (2006–08), υπουργός Εργασίας (1991–92) και βουλευτής (1992–2013).
10 Φεβρουαρίου:
Πατσίν, 82, Ισπανός ποδοσφαιριστής, ψευδώνυμο του Ενρίκε Πέρεθ Ντίαθ (Ρεάλ Μαδρίτης, εθνική Ισπανίας– Παγκόσμιο Κύπελλο 1962) και προπονητής, Κυπελλούχος Ευρώπης (1960, 66).
Λάρι Φλιντ, 78, Αμερικανός εκδότης (Hustler), ιδρυτής των εκδόσεων Λάρι Φλιντ.
 11 Φεβρουαρίου:
Κώστας Βοσταντζόγλου, Έλληνας κολυμβητής, πανελληνιονίκης στα 200 μ. πεταλούδα (1968), μέλος της εθνικής Ελλάδας και υδατοσφαιριστής, εικαστικός και θεατρικός συγγραφέας, ο μοναδικός Έλληνας που το 1969 πέτυχε ρεκόρ κολύμβησης στα 1.500 μέτρα ελεύθερο με στυλ πεταλούδας.
Αντώνης Καλογιάννης, 85, Έλληνας τραγουδιστής ("Αχ Αννούλα του χιονιά").
Άιζαντορ Σίνγκερ, 96, Αμερικανός μαθηματικός (θεώρημα Ατίγια-Σίνγκερ), τιμημένος με βραβείο Άμπελ (2004).
12 Φεβρουαρίου
Ρούπερτ Νιβ, 94, Αμερικανο-Βρετανός πρωτοπόρος σχεδιαστής ηχητικού εξοπλισμού για τις επαγγελματικές ηχογραφήσεις τραγουδιών, τιμημένος με τεχνικό βραβείο Γκράμι για το σύνολο του έργου του (1997)..
13 Φεβρουαρίου:
Γιούρι Βλάσοφ, 85, Ρώσος συγγραφέας και αρσιβαρίστας, χρυσός Ολυμπιονίκης (1960 στα +90 κιλά, αργυρός το 1964).
Καντίρ Τοπμπάς, 76, Τούρκος επιχειρηματίας και πολιτικός, δήμαρχος Κωνσταντινούπολης (2004-17).
14 Φεβρουαρίου:
Γ. Τζ. Μ. Λοκουμπαντάρα, 79, πολιτικός από τη Σρι Λάνκα, Πρόεδρος του Κοινοβουλίου (2004–10).
Κάρλος Μένεμ, 90, Αργεντίνος δικηγόρος και πολιτικός, πρόεδρος (1989-99).
15 Φεβρουαρίου:
Λεοπόλδο Λούκε, 71, Αργεντίνος ποδοσφαιριστής (Ρίβερ Πλέιτ 1975-80, εθνική Αργεντινής 1975-81), παγκόσμιος πρωταθλητής (1978), 1ος σκόρερ του Κόπα Αμέρικα (1975).
Εύα Μαρία Πραχτ, 83, Καναδή χάλκινη Ολυμπιονίκης της ιππασίας (1988 στο ομαδικό ντρεσάζ).
Ρόουσκ Σάγουεϊς, 73 ή 74, Κούρδος πολιτικός, 1ος πρωθυπουργός του Κουρδιστάν (1996-99), αντιπρόεδρος του Ιράκ (2004-05) και Πρόεδρος της Εθνοσυνέλευσης του Ιρακινού Κουρδιστάν (1999-2003).
Σταύρος Σκοπελίτης, 80, Έλληνας πολιτικός, βουλευτής Λέσβου με το ΚΚΕ (1999-2012).
Στέφαν Τουντόρ, 77, Ρουμάνος κωπηλάτης, χάλκινος Ολυμπιονίκης (1972 στη δίκωπο με πηδαλιούχο), παγκόσμιος πρωταθλητής (1970). (ανακοίνωση θανάτου την ημερομηνία αυτή)
16 Φεβρουαρίου:
Μπέρναρντ Λόουν, 99, Αμερικανο-Λιθουανός καρδιολόγος και εφευρέτης (απινιδωτής), ο οποίος μοιράστηκε το Νόμπελ Ειρήνης (1985 με τη Διεθνή των Γιατρών για την Αποφυγή Πυρηνικού Πολέμου.
Γουστάβο Νομπόα, 83, πολιτικός από τον Ισημερινό, πρόεδρος (2000–03) και αντιπρόεδρος της χώρας του (1998–2000).
Τάκης Χατζηαναγνώστου, 98, Έλληνας συγγραφέας.
17 Φεβρουαρίου
Τζιανλουίτζι Σακάρο, 82, Ιταλός χρυσός Ολυμπιονίκης της ξιφασκίας στο ομαδικό στο ξίφος μονομαχίας (1960 – 2ος το 1964) και 3ος στο ατομικό.
Σεΐφ Σαρίφ Χαμάντ, 77, Τανζανός πολιτικός, αντιπρόεδρος (2010-16, από το 2020) και επικεφαλής υπουργός της Ζανζιβάρης (1984-88), από COVID-19.
18 Φεβρουαρίου:
Γιώργος Γεωργούλας, πρώην δήμαρχος Σερρών (1983-86).
Θεόφιλος Ρόζενμπεργκ, Έλληνας ιδρυτής των Ελλήνων Γιατρών Χωρίς Σύνορα, αναπληρωτής καθηγητής της Ιατρικής Σχολής του Πανεπιστημίου Αθηνών, ο οποίος διατέλεσε πρόεδρος του ΚΕΕΛΠΝΟ (νυν ΕΟΔΥ).
19 Φεβρουαρίου
Ιωάννης Κ. Μαζαράκης – Αινιάν, 98, Έλληνας γενικός γραμματέας της Ιστορικής και Εθνολογικής Εταιρείας της Ελλάδος, Νομάρχης Καστοριάς (1962-67) και Γρεβενών (1967).
21 Φεβρουαρίου:
Άρθουρ Κουκ, 92, Αμερικανός χρυσός Ολυμπιονίκης της σκοποβολής (1948 στην καραμπίνα 50 μ.)
Αντρέ Ντιφρές, 94, Γάλλος ποδηλάτης, παγκόσμιος πρωταθλητής του cyclo-cross στον αγώνα ελίτ (1954-58).
23 Φεβρουαρίου:
Ανδρέας Αταλιώτης, 84, Κύπριος πολιτικός, δήμαρχος Πάφου (1986-96).
Αχμέτ Ζακί Γιαμανί, 90, Σαουδάραβας πολιτικός, υπουργός Πετρελαίου και Ορυκτών Πόρων (1962-86).
Φάουστο Γκρεζίνι, 60, Ιταλός παγκόσμιος πρωταθλητής μοτοσυκλέτας (1985, 87).
Τόρμοντ Κνούτσεν, 89, Νορβηγός χρυσός Ολυμπιονίκης στο ατομικό της νορδικής χιονοδρομίας (1964 – 2ος το 1960).
Τζέιμς Σέντιν, 90, Αμερικανός αργυρός Ολυμπιονίκης του χόκεϊ επί πάγου (1952).
24 Φεβρουαρίου:
Άλαν Ρόμπερτ Μάρεϊ, 69, Αμερικανός μοντέρ ηχητικών εφέ, βραβευμένος με Όσκαρ (2007, 15).
Ατσούσι Μιγιάγκι, 89, Ιάπωνας τενίστας, νικητής του Αμερικανικού Όπεν (1955).
Ενσινγκά Ουτζούου, 86, Κονγκολέζος πολιτικός, πρώτος κρατικός επίτροπος (πρωθυπουργός) του Ζαΐρ (1981–82).
25 Φεβρουαρίου:
Χάνου Μίκολα, 78, Φιλανδός οδηγός ράλι, παγκόσμιος πρωταθλητής (1983).
Σερ Μάικλ Σομάρε, 84, πολιτικός της Παπούα Νέας Γουινέας, πρωθυπουργός (1975–80, 1982–85, 2002–10, 2011) και επικεφαλής υπουργός (1973–75).
26 Φεβρουαρίου:
Αλεξάντρ Κλέπικοφ, 70, Ρώσος κωπηλάτης, χρυσός Ολυμπιονίκης (1976) και παγκόσμιος πρωταθλητής (1975) στην τετράκωπο με πηδαλιούχο.
Λαντισλάβα Μπάκανιτς, 96, Αμερικανίδα γυμνάστρια, χάλκινη Ολυμπιονίκης (1948 στο σύνθετο ομαδικό).
28 Φεβρουαρίου:
Μίλαν Μπάντιτς, 65, Κροάτης πολιτικός, δήμαρχος Ζάγκρεμπ (2000-02 και από το 2005.
Ακέλ Μπιλτατζί, 80, Ιορδανός πολιτικός, δήμαρχος Αμάν (2013-17).

Μάρτιος 

1 Μαρτίου
Ζλάτκο Κρανιτσάρ, 64, Κροάτης ποδοσφαιριστής (Ντιναμό Ζάγκρεμπ, εθνική Γιουγκοσλαβίας 1977-83 και εθνική Κροατίας 1990) και προπονητής (εθνική Κροατίας 2004-06).
Εμμανουήλ Σιγάλας, 68, Μητροπολίτης Πολυανής και Κιλκισίου (από το 2009).
Μιχαήλ Στουντενέτσκι, 86, Ρώσος καλαθοσφαιριστής, αργυρός Ολυμπιονίκης (1956), πρωταθλητής Ευρώπης (1957, 59).
2 Μαρτίου
Μπάνι Γουέιλερ, 73, Τζαμαϊκανός τραγουδιστής της ρέγκε (Bob Marley and the Wailers) και τραγουδοποιός, βραβευμένος με Γκράμι (1991, 95, 97).
Δημήτριος Μαρκής, 85, Έλληνας πανεπιστημιακός, πρώτος εκλεγμένος πρύτανης του Πανεπιστημίου Κρήτης (1987-90).
3 Μαρτίου
Γιόζεφ Γκούροβιτς, 92, Ούγγρος αθλητής του κανόε σπριντ, χάλκινος Ολυμπιονίκης (1952 στο Κ-2 των 10.000 μέτρων).
Γιάννης Αργ. Στάμος, 74, Έλληνας πολιτικός, βουλευτής Μαγνησίας (Ιούνιος και Νοέμβριος 1989 με το ΠΑΣΟΚ).
4 Μαρτίου
Νίκος Καλλές, 83, Έλληνας πολιτικός, βουλευτής Μαγνησίας με τη ΝΔ (1989).
Άλαν Καρτράιτ, 75, Βρετανός μπασίστας της ροκ (Procol Harum).
Μαρκ Πάβελιτς, 63, Αμερικανός παίκτης του χόκεϊ επί πάγου (Νιου Γιορκ Ρέιντζερς), χρυσός Ολυμπιονίκης (1980 - Θαύμα στον Πάγο), αυτοκτονία με ασφυξία.
5 Μαρτίου
Αντόν Ουρμπάν, 87, Σλοβάκος ποδοσφαιριστής (Σλόβαν Μπρατισλάβα 1953-68) και προπονητής (Σλόβαν Μπρατισλάβα 1981), αργυρός Ολυμπιονίκης (1964).
6 Μαρτίου
Λου Ότενς, 94, Ολλανδός μηχανικός και εφευρέτης της κασέτας του μαγνητοφώνου, ενώ συνετέλεσε στην ανάπτυξη του CD.
7 Μαρτίου
Σάνια Ίλιτς, 69, Σέρβος συνθέτης (“Halo, Halo”, Eurovision 1982) και κιμπορντίστας, ο οποίος εκπροσώπησε τη Σερβία στη Eurovision του 2018 με το συγκρότημα Balkanika και το τραγούδι “Nova deca”.
9 Μαρτίου
Μιχάλης Κίτσιος, 91, Έλληνας παράγοντας, επί σειρά ετών πρόεδρος (1971-73) του Παναθηναϊκού.
Τζέιμς Λέβιν, 77, Αμερικανός μαέστρος και πιανίστας (Metropolitan Opera) 
Τόμι Τρόελσεν, 80, Δανός τηλεπαρουσιαστής και ποδοσφαιριστής (εθνική Δανίας 1959-68), αργυρός Ολυμπιονίκης (1960).
 10 Μαρτίου:
Αλί Μαχντί Μουχάμαντ, 82, Σομαλός πολιτικός, πρόεδρος (1991-97).
Χαμέντ Μπακαγιόκο, 56, Ιβοριανός πολιτικός, πρωθυπουργός της Ακτής Ελεφαντοστού (από το 2020) και υπουργός Άμυνας (από το 2017), από καρκίνο.
Χένρικ Ρόζμιαρεκ, 72, Πολωνός χειροσφαιριστής, χάλκινος Ολυμπιονίκης (1976).
Μανουέλ Σατουρνίνο ντα Κόστα, 78, πολιτικός της Γουινέας-Μπισάου, πρωθυπουργός (1994–97).
 11 Μαρτίου
Τάκης Μουσαφίρης, 83, Έλληνας λαϊκός συνθέτης και στιχουργός.
Πέταρ Φάιφριτς, 79, Σέρβος προπονητής και παίκτης της χειροσφαίρισης, χρυσός Ολυμπιονίκης (1972 με τη Γιουγκοσλαβία) και Μεσογειονίκης (1967).
12 Μαρτίου
Γκούντγουιλ Ζουελιθίνι, 72, Νοτιαφρικανός, βασιλιάς των Ζουλού (από το 1971).
Ίβο Τρούμπιτς, 85, Κροάτης υδατοσφαιριστής, χρυσός Ολυμπιονίκης (1968 – 2ος το 1964) και προπονητής (Ολυμπιακός, εθνική Ολλανδίας).
 13 Μαρτίου
Κιγιόκο Όνο, 85, Γιαπωνέζα γυμνάστρια, χάλκινη Ολυμπιονίκης (1964 στο ομαδικό).
 14 Μαρτίου
Σουζάν Τσίμερμαν, 95, Αμερικανίδα κολυμβήτρια, αργυρή Ολυμπιονίκης (1948 στα 100 μέτρα ύπτιο).
16 Μαρτίου
Μουντούντ Αχμέτ, 80, Μπανγκλαντεσιανός δικηγόρος και πολιτικός, πρωθυπουργός (1988-89) και αντιπρόεδρος (1989-90). 
Αχμέτ Μαγκιρμπί, 74, Τυνήσιος ποδοσφαιριστής (Σταντ Τινισιέν, εθνική Τυνησίας 1966-72), κυπελλούχος Τυνησίας (1966), 1ος σκόρερ του τυνησιακού πρωταθλήματος (1972), και προπονητής (Σταντ Τινισιέν).
 17 Μαρτίου
 Τζον Μαγκουφούλι, 61, Πρόεδρος της Τανζανίας (από το 2015).
18 Μαρτίου
Λουίς Μπεντόγια Ρέγιες, 102, Περουβιανός πολιτικός, δήμαρχος της Λίμα (1964–69), υπουργός Δικαιοσύνης (1963).
Ένη Σεφερλή, 84, η πρώτη Ελληνίδα οδηγός ράλι, νικήτρια του Ολυμπιακού Ράλι (1975).
21 Μαρτίου:
Άνταμ Ζαγκαγιέφσκι, 75, Πολωνός ποιητής.
Μπομπ ΜακΝάιτ, 83, Καναδός αργυρός Ολυμπιονίκης του χόκεϊ επί πάγου (1960).
Ναουάλ Ελ Σααντάουι, 89, Αιγύπτια φεμινίστρια και συγγραφέας.
22 Μαρτίου:
Δημήτρης Αλεξιάδης, Έλληνας φωτοειδησεογράφος των διασήμων.
Φρανκ Γουόρθινγκτον, 72, Βρετανός ποδοσφαιριστής, 1ος σκόρερ (1979) του πρωταθλήματος Αγγλίας (σημερινή Πρέμιερ Λιγκ).
23 Μαρτίου
Έθελ Γκάμπριελ, 99, Αμερικανίδα μουσική παραγωγός, βραβευμένη με Γκράμι (1983).
Έλτζιν Μπέιλορ, 86, Αμερικανός παίκτης της καλαθοσφαίρισης (Μινεάπολις/Λος Άντζελες Λέικερς), πρωταθλητής του ΝΒΑ (1972), προπονητής (Νιου Όρλεανς Τζαζ 1974-76 και 1976-79), και μέλος του Hall of Fame (1977).
 Ζιλί Πομαγκάλσκι, 40, Γαλλίδα παγκόσμια πρωταθλήτρια της χιονοσανίδας (1999 στο κρος) και παγκόσμια νεανίδων (1998, 2000). 
 24 Μαρτίου:
 Τοσιχίκο Κόγκα, 53, Ιάπωνας τζουντόκα, χρυσός Ολυμπιονίκης (1992 στα -71 κιλά - 2ος το 1996 στα -78 κιλά), παγκόσμιος πρωταθλητής (1989, 91 στα -71 κιλά, 1995 στα -78 κιλά).
25 Μαρτίου:
Λάρι ΜακΜάρτρι, 84, Αμερικανός συγγραφέας και σεναριογράφος, βραβευμένος με Πούλιτζερ (1986) και με Όσκαρ, Χρυσή Σφαίρα και BAFTA καλύτερου διασκευασμένου σεναρίου (2005 για το “Brokeback Mountain”) και με BAFTA καλύτερου σεναρίου (1972).
Μπερτράν Ταβερνιέ, 79, Γάλλος σκηνοθέτης του κινηματογράφου, τιμημένος με βραβείο καλύτερης σκηνοθεσίας στο Φεστιβάλ των Καννών (1984) και με δύο Σεζάρ σκηνοθεσίας (1976, 97). 
26 Μαρτίου:
Λέναρτ Λάρσον, 91, Σουηδός χιονοδρόμος ανωμάλου δρόμου, χάλκινος Ολυμπιονίκης (1956) και παγκόσμιος πρωταθλητής (1958) στη σκυταλοδρομία 4Χ10 χλμ. 
Ούρσουλα Χάπε, 94, Γερμανίδα κολυμβήτρια, χρυσή Ολυμπιονίκης (1956 στα 200 μέτρα πρόσθιο), πρωταθλήτρια Ευρώπης σε μικρή πισίνα (1954). 
28 Μαρτίου:
Ντιντιέ Ρατσιράκα, 84, Μαλγάσιος πολιτικός, πρόεδρος (1975-93, 1997-2002) και υπουργός Εξωτερικών (1972-75).
29 Μαρτίου:
Μπασκίμ Φίνο, 58, Αλβανός πολιτικός, πρωθυπουργός (1997) και δήμαρχος Αργυροκάστρου (1992-96).
31 Μαρτίου:
Καμάλ Γκανζούρι, 88, Αιγύπτιος πολιτικός, πρωθυπουργός (1996–99, 2011–12).
Χσου Σουί-τεχ, 89, πολιτικός από την Ταϊβάν, δήμαρχος της Ταϊπέι (1985-88), υπουργός Εσωτερικών (1988-91).

Απρίλιος

1 Απριλίου:
Κλαίρη Αγγελίδου, 88, Κύπρια ποιήτρια και πολιτικός, υπουργός Παιδείας (1993-97).
Ισάμου Ακασάκι, 92, Ιάπωνας φυσικός, τιμημένος με Νόμπελ (2014).
Μπρους Ντινουίντι, 75, Βρετανός αποικιακός διοικητής, κυβερνήτης των Νήσων Κέιμαν (2002-05) και επίτροπος του Βρετανικού Εδάφους Ινδικού Ωκεανού (1996-98).
2 Απριλίου
Ζαφάρ Αλί Ζαφαρί, 90, Πακιστανός χρυσός Ολυμπιονίκης του χόκεϊ επί χόρτου (1960).
Χρήστος Ράπτης, 76, Έλληνας πολιτικός, Νομάρχης Ευρυτανίας (1990-93) και μετέπειτα αντινομάρχης Φθιώτιδας.
3 Απριλίου
Κάρλα Ζαμπάτι, 78, Ιταλο-Αυστριακή σχεδιάστρια μόδας.
4 Απριλίου
Ρόλαντ Θένι, 70, Ιταλός χάλκινος Ολυμπιονίκης του αλπικού σκι (1972 στο σλάλομ).
Ρόμπερτ Μαντέλ, 88, Καναδός οικονομολόγος, γνωστός ως ο "πατέρας του ευρώ", βραβευμένος με Νόμπελ (1999).
5 Απριλίου
Λευτέρης Μυτιληναίος, 76, Έλληνας τραγουδιστής.
7 Απριλίου
Τάκης Βουγιουκλάκης, 82, Έλληνας σκηνοθέτης.
Βίκτορ Κουρέντσοφ, 80, Ρώσος αρσιβαρίστας, χρυσός Ολυμπιονίκης (1968 στα -75 κιλά – 2ος το 1964), παγκόσμιος πρωταθλητής (1965, 66, 68, 69, 70).
8 Απριλίου
Ντιάνα Ίγκαλι, 56, σκοπεύτρια από την Ουγγαρία, χρυσή Ολυμπιονίκης (2004 στο σκιτ γυναικών, χάλκινη το 2000).
Άνταλ Κις, 85, Ούγγρος βαδιστής, αργυρός Ολυμπιονίκης (1968 στα 50 χλμ. βάδην).
Μικέλε Παζινάτο, 52, Ιταλός παγκόσμιος πρωταθλητής της πετοσφαίρισης (1998) και πρωταθλητής Ευρώπης (1993, 95).
Βασίλης Σεβαστής, 72, Έλληνας δεκαθλητής, πρωταθλητής Ελλάδας (1969-74), Μεσογειονίκης (1971), πρόεδρος (1997-2012) και γενικός γραμματέας (2012-21) του ΣΕΓΑΣ.
Έκεχαρτ Φάσερ, 68, Ελβετός μπομπσλέντερ, χρυσός Ολυμπιονίκης (1988 στο τετραθέσιο), παγκόσμιος πρωταθλητής (1983).
Κον Φίντλεϊ, 90, Αμερικανός κωπηλάτης και ιστιοπλόος, χρυσός Ολυμπιονίκης (1956, 64 στη δίκωπο με πηδαλιούχο, χάλκινος το 1960) και χάλκινος Ολυμπιονίκης στην κατηγορία Τέμπεστ της ιστιοπλοΐας (1976).
9 Απριλίου
DMX, 50, Αμερικανός ράπερ, από ανακοπή καρδιάς μετά από υπερβολική δόση ναρκωτικών.
Γιώργος Καραϊβάζ, 52, Έλληνας δημοσιογράφος του αστυνομικού ρεπορτάζ, από δολοφονική επίθεση.
Νταχουκού Περέ, 68, Τογκολέζος πολιτικός, πρόεδρος της Εθνοσυνέλευσης (1994-99).
Πρίγκιπας Φίλιππος, Δούκας του Εδιμβούργου, 99, σύζυγος της Ελισάβετ Β' του Ηνωμένου Βασιλείου.
Σέι Χίλι, 78, Ιρλανδός τραγουδοποιός ("What's Another Year"), νικητής της Eurovision (1980) ως συνθέτης.
10 Απριλίου
Ιάκωβος Τσούνης, 95, Έλληνας εφοπλιστής που δώρισε την περιουσία του στις Ένοπλες Δυνάμεις.
11 Απριλίου
Στανισλάβ Λουγκάιλο, 83, Ουκρανός πετοσφαιριστής, χρυσός Ολυμπιονίκης (1964 με την ΕΣΣΔ).
13 Απριλίου
Μπόμπι Λέοναρντ, 88, Αμερικανός καλαθοσφαιριστής, προπονητής (Ιντιάνα Πέισερς 1968-80) και σχολιαστής, πρωταθλητής του NCAA (1953), τρις πρωταθλητής ABA ως προπονητής (1970, 72, 73), μέλος του Hall of Fame ως προπονητής (2014).
14 Απριλίου
Γιλντιρίμ Ακμπουλούτ, 85, Τούρκος πολιτικός, πρωθυπουργός (1989-91), υπουργός Εσωτερικών (1984-87), πρόεδρος του Κόμματος της Μητέρας Πατρίδας (1989-91), πρόεδρος της Μεγάλης Εθνοσυνέλευσης (1987-89, 1999-2000).
Ράστι Γιανγκ, 75, Αμερικανός μουσικός (Poco) και τραγουδοποιός ("Crazy Love", "Shoot for the Moon").
 15 Απριλίου
Μπάρμπι Κέλι, 45, Αμερικανο-Ιρλανδή τραγουδίστρια (The Kelly Family).
Γιάννης Σπανός, 83, ο πρώτος αιρετός δήμαρχος Χαλκιδέων μεταπολιτευτικά (1975-85, 1995-98), βουλευτής ΝΔ (Ευβοίας 1985, Νοεμ. 1989 και 1990).
Δημήτριος Ταλαγάνης, 76, Έλληνας αρχιτέκτονας.
 16 Απριλίου
Σέρχι Νοβίκοβ, 71, Ρώσος τζουντόκα, χρυσός Ολυμπιονίκης (1976 στην κατηγορία βαρέων βαρών).
Άντονι Πάουελ, 85, Βρετανός ενδυματολόγος (“Τες”), βραβευμένος με Όσκαρ (1973, 79, 81).
17 Απριλίου
Τζάστιν Μαλεγουέζι, 77, πολιτικός του Μαλάουι, αντιπρόεδρος (1994-2004). 
Πάουλ Χέλμινγκερ, 80, Λουξεμβούργιος πολιτικός, δήμαρχος της Πόλης του Λουξεμβούργου (1999-2011).
18 Απριλίου
Φρανκ ΜακΚέιμπ, 93, Αμερικανός καλαθοσφαιριστής, χρυσός Ολυμπιονίκης (1952).
Ζντένεκ Ρούζιτσκα, 96, Τσέχος γυμναστής, χάλκινος Ολυμπιονίκης στο έδαφος και στους κρίκους (1948).
 19 Απριλίου
 Σπύρος Γιατράς, Έλληνας στιχουργός λαϊκών επιτυχιών.
Βίλι φαν ντερ Κάουλεν, 74, Ολλανδός ποδοσφαιριστής (PSV 1964-81, εθνική Ολλανδίας 1966-77), νικητής του Κυπέλλου ΟΥΕΦΑ (1978), 1ος σκόρερ του ολλανδικού πρωταθλήματος (1966, 70, 74).
Βέρα Λαντράτοβα, 73, Ρωσίδα πετοσφαιρίστρια, χρυσή Ολυμπιονίκης (1968).
Γουόλτερ Μοντέιλ, 93, Αμερικανός πολιτικός, αντιπρόεδρος (1977–81), γερουσιαστής (1964–76).
Μόνικα Μπαντίνι, 56, Ιταλίδα αθλήτρια της ποδηλασίας δρόμου, παγκόσμια πρωταθλήτρια στον ομαδικό αγώνα χρονομέτρησης (1988).
Βίκτορ Σουβάλοφ, 97, Ρώσος παίκτης του χόκεϊ επί πάγου, χρυσός Ολυμπιονίκης (1956).
Τζιμ Στέινμαν, 73, Αμερικανός τραγουδοποιός και συνθέτης (των #1 επιτυχιών στις ΗΠΑ του 1983 "Total Eclipse of the Heart" με ερμηνεύτρια την Μπόνι Τάιλερ, του 1993, "I'd Do Anything for Love (But I Won't Do That)" με ερμηνευτή τον Meat Loaf, "Making Love Out of Nothing at All" με τους Air Supply).
 Κυριάκος Φιλίππου, 82, Έλληνας βιομήχανος, ιδιοκτήτης της εταιρείας ΦΑΓΕ, ο πρώτος που παρουσίασε στην ελληνική αγορά τη δεκαετία του ’80 το στραγγιστό γιαούρτι με ανθόγαλα.
 20 Απριλίου
Ιντρίς Ντεμπί, 68, στρατιωτικός και πολιτικός του Τσαντ, πρόεδρος (από το 1990), σκοτώνεται σε μάχη με τους αντάρτες.
21 Απριλίου
Χάκον Μπρούσβιν, 93, Νορβηγός χιονοδρόμος ανωμάλου δρόμου, χρυσός Ολυμπιονίκης στα 15 χλμ και αργυρός στη σκυταλοδρομία 4Χ10 χλμ. (1960).
23 Απριλίου
Μίλβα, 81, Ιταλίδα τραγουδίστρια και ηθοποιός.
24 Απριλίου
Κρίστα Λούντβιχ, 93, Γερμανίδα τραγουδίστρια. 
Σαρόλτα Μόνσπαρτ, 76, παγκόσμια πρωταθλήτρια του αγωνιστικού προσανατολισμού (1972 στο ατομικό) από την Ουγγαρία.
25 Απριλίου
Τζον Κόνραντς, 78, Αυστραλός κολυμβητής, χρυσός Ολυμπιονίκης (1960 στα 1.500 μέτρα ελεύθερο), χάλκινος ξανά το 1960 στα 400 ελεύθερο και στα 4Χ200 ελεύθερο σκυταλοδρομία. 
26 Απριλίου 
Βάσος Λυσσαρίδης, 100, Κύπριος πολιτικός, Πρόεδρος της Βουλής (1985-91).
Ταμάρα Πρες, 83, Ρωσο-Ουκρανή αθλήτρια των ρίψεων, χρυσή Ολυμπιονίκης (1960, 64 στη σφαιροβολία, 64 στη δισκοβολία) και αργυρή το 1960 στη δισκοβολία, πρωταθλήτρια Ευρώπης στη δισκοβολία (1958, 62) και στη σφαιροβολία (1962), κάτοχος παγκοσμίου ρεκόρ στη δισκοβολία (1960-67).
27 Απριλίου
Γκονσάλο Αγκίρε Ραμίρες, 81, Ουρουγουανός πολιτικός, αντιπρόεδρος (1990-95) και γερουσιαστής (1985-90).
Αριστόβουλο Ιστούρις, 74, Βενεζουελανός πολιτικός, υπουργός Παιδείας (από το 2018), αντιπρόεδρος (2016-17).
28 Απριλίου
Ρομάν Γκέιζελ, 40, Ρώσος παγκόσμιος πρωταθλητής του μπάντι (2006, 07, 08, 11), αυτοκτονία.
Μάικλ Κόλινς, 90, Αμερικανός αστροναύτης (Απόλλων 11), ο τρίτος άνθρωπος που πάτησε στη Σελήνη (1969).
Ελ Ρισίτας, 65, Ισπανός ηθοποιός και κωμικός, κατά κόσμον Χουάν Χόγια Μπόρχα.
Φεντερίκο Σάλας, 70, Περουβιανός πολιτικός, πρωθυπουργός (2000).
29 Απριλίου
Φιλίπο Μοντέλι, 26, Ιταλός κωπηλάτης, παγκόσμιος πρωταθλητής (2018 στο τετραπλό σκιφ) και πρωταθλητής Ευρώπης (2017 στο διπλό και 2018 στο τετραπλό σκιφ), από καρκίνο των οστών.
Ζανγκ Ενχουά, 48, Κινέζος ποδοσφαιριστής (εθνική Κίνας 1995-2002), μέλος της ομάδας του Παγκοσμίου Κυπέλλου το 2002. 
30 Απριλίου
Ανδρέας Οικονομίδης, πρώην δήμαρχος Καστοριάς (1987-1994).

Μάιος

 1 Μαΐου
Ολυμπία Δουκάκη, 89, Αμερικανίδα ηθοποιός, βραβευμένη με Όσκαρ και Χρυσή Σφαίρα β΄ γυναικείου ρόλου (1987).
2 Μαΐου
Μπόμπι Άνσερ, 87, Αμερικανός οδηγός αγωνιστικών αυτοκινήτων, νικητής του ράλι Ιντιανάπολις 500 (1968, 75, 81).
Κάρλος Ρομέρο Μπαρσελό, 88, Πορτορικανός πολιτικός, δήμαρχος Σαν Χουάν (1969–77) και κυβερνήτης (1977–85).
3 Μαΐου
Δημήτρης Αρχοντάκης, 82, Έλληνας πολιτικός, δήμαρχος Ρεθύμνου (1968-74, 1979-82, 1991-2006).
Κώστας Γ. Παπαγεωργίου, 76, Έλληνας ποιητής.
4 Μαΐου
Σιμόν Ασιντί Ασού, 86, Καμερουνέζος πολιτικός, πρωθυπουργός (1992-96).
Αλεξάντρ Σαπρίκιν, 74, Ρώσος χάλκινος Ολυμπιονίκης της πετοσφαίρισης (1972).
5 Μαΐου
Νικ Κάμεν, 59, Άγγλος μουσικός, τραγουδιστής ("Each Time You Break My Heart"), τραγουδοποιός και μοντέλο.
Γκεόργκι Προκοπένκο, 84, Σοβιετικός κολυμβητής, πρωταθλητής Ευρώπης (1962, 66) και αργυρός Ολυμπιονίκης στα 200 μέτρα πρόσθιο (1964).
7 Μαΐου
Χιούμπερτ Χιουζ, 87, πολιτικός από την Ανγκουίλα, επικεφαλής υπουργός (1994-2000, 2010-15). 
8 Μαΐου
Μαχαράτζ Κρισχάν Καουσίκ, 66, Ινδός χρυσός Ολυμπιονίκης του χόκεϊ επί χόρτου (1980).
Θεόδωρος Κατσανέβας, 74, Έλληνας πανεπιστημιακός και πολιτικός, πρώην βουλευτής του ΠΑΣΟΚ (1989-2004 στη Β΄ Αθηνών), πρόεδρος του ΟΑΕΔ (1981-85), διοικητής του ΙΚΑ (1985-87).
Λι Χαν Ντον, 86, Νοτιοκορεάτης πολιτικός, πρωθυπουργός (2000-02).
Γκεόργκι Ντιμιτρόφ, Βούλγαρος ποδοσφαιριστής (ΤΣΣΚΑ Σόφιας, εθνική Βουλγαρίας 1978-88, Παγκόσμιο Κύπελλο 1986), Βούλγαρος Ποδοσφαιριστής της Χρονιάς (1985).
Σπένσερ Σίλβερ, 80, Αμερικανός χημικός, συνεφευρέτης των αυτοκόλλητων για σημειώσεις (Post-it Notes).
Ράβιντερ Παλ Σινγκ, 60, Ινδός χρυσός Ολυμπιονίκης του χόκεϊ επί χόρτου (1980).
9 Μαΐου
Ζακ Μπουβερές, 80, Γάλλος φιλόσοφος. 
10 Μαΐου
Σβάντε Θούρεσον, 84, Σουηδός μουσικός της τζαζ, τραγουδιστής, 2ος στη Eurovision του 1966 με το τραγούδι "Nygammal vals", μαζί με τη Λιλ Λίντφορς. 
Σαμί Χασάν αλ Νας, 64, Υεμενίτης προπονητής ποδοσφαίρου (εθνική Υεμένης 2009, 12 και από το 2019).
11 Μαΐου
Βαχούρ Αφανάσιεφ, 41, Εσθονός συγγραφέας, σκηνοθέτης και μουσικός
Βίλφριντ Πέφγκεν, 78, Γερμανός παγκόσμιος πρωταθλητής ποδηλασίας UCI έχοντας μπροστά πεζό ή μοτοσικλετιστή (1976, 78, 80).}
13 Μαΐου:
Κρίστα Στούπνικ, 87, Γερμανίδα δρομέας, αργυρή Ολυμπιονίκης (1956 στα 100 και στα 200 μέτρα).
14 Μαΐου
Όλγα Ντομουλατζάνοβα, 52, Ρωσίδα πυγμάχος, παγκόσμια πρωταθλήτρια και πρωταθλήτρια Ευρώπης (2001). 
Μίλαν Φτάτσνικ, 64, Σλοβάκος πολιτικός, δήμαρχος Μπρατισλάβα (2010-14).
15 Μαΐου
Τζόρτζε Μαριάνοβιτς, 89, Σέρβος τραγουδιστής.
16 Μαΐου
Χαράλαμπος Πίττας, Ελληνοκύπριος πολιτικός, πρώην δήμαρχος Μόρφου (2001-16).
18 Μαΐου
Ζουζάνα Κέτσι, 76, χάλκινη Ολυμπιονίκης της χειροσφαίρισης από την Ουγγαρία (1976), 3η στο παγκόσμιο πρωτάθλημα (1975). 
19 Μαΐου
Λι Έβανς, 74, Αμερικανός πρώην αθλητής, χρυσός Ολυμπιονίκης (1968 στα 400μ. και στη σκυταλοδρομία 4Χ400μ.).
Αλεξάντρ Πριβάλοφ, 87, Σοβιετικός διαθλητής, αργυρός Ολυμπιονίκης (1964) και χάλκινος (1960) στο ατομικό των 20 χλμ.
20 Μαΐου
Σάντορ Πουλ, 65, Ούγγρος διαιτητής ποδοσφαίρου (τελικός Παγκοσμίου Κυπέλλου 1994).
22 Μαΐου
Ρομπέρ Μαρσάν, 109, Γάλλος ποδηλάτης, γηραιότερος εν ζωή ποδηλάτης εν ενεργεία στον κόσμο (αναγνωρίστηκε σε ηλικία 105 ετών από τα ρεκόρ Γκίνες), κάτοχος του παγκόσμιου ρεκόρ για ποδηλασία στα 100 μέτρα και για χρόνο μιας ώρας στην ηλικιακή κατηγορία των 100-105 ετών και σε εκείνη των άνω των 105 ετών.
23 Μαΐου
Πάουλο Μέντες ντα Ρότσα, 92, Βραζιλιάνος αρχιτέκτονας, τιμημένος με βραβείο Πρίτσκερ (2006).
Μαξ Μόσλεϊ, 81, Βρετανός πρώην οδηγός και πρόεδρος της FIA (1993-2009).
24 Μαΐου
Σάμιουελ Ε. Ράιτ, 74, Αμερικανός ηθοποιός (“Η Μικρή Γοργόνα”) και τραγουδιστής (“Under the Sea”, τραγούδι που απέσπασε το Όσκαρ καλύτερου τραγουδιού το 1989).
26 Μαΐου
Λάμπερτ Κέλχτερμανς, 91, Βέλγος πολιτικός, βουλευτής (1961-85), μέλος του Φλαμανδικού Κοινοβουλίου (1980-91), γερουσιαστής (1985-95), πρόεδρος της Γερουσίας (1988).
Μαρούχα Γκαρθία Νικολάου, 77-78, Ισπανίδα καλλονή, Μις Ευρώπη (1962).
Ταρτσίζιο Μπούρνιτς, 82, Ιταλός ποδοσφαιριστής (Ίντερ, εθνική Ιταλίας 1963-74, φιναλίστ στο Παγκόσμιο Κύπελλο του 1970), πρωταθλητής Ευρώπης (1968) και προπονητής. 
Μάρεϊ Ντάουι, 95, Καναδός χρυσός Ολυμπιονίκης του χόκεϊ επί πάγου (1948).
Τζερόμ Χέλμαν, 92, Αμερικανός παραγωγός του κινηματογράφου, βραβευμένος με Όσκαρ καλύτερης ταινίας (1970) για την ταινία Ο Καουμπόι του Μεσονυχτίου. 
27 Μαΐου
Νίκος Ρολάνδης, 86, Κύπριος πολιτικός, βουλευτής (1991-96) και υπουργός Εξωτερικών (1978-83). 
Πάουλ Σλίτερ, 88, Δανός πολιτικός, πρωθυπουργός (1982-93), υπουργός Δικαιοσύνης (1989) και ευρωβουλευτής (1994-99).
28 Μαΐου
Μόσχος Γικόνογλου, 89, Έλληνας πολιτικός του ΠΑΣΟΚ, βουλευτής Ημαθίας (1977-2004) και υφυπουργός Γεωργίας (1982-84).
Φουτζίε Εγκούτσι, 88, Γιαπωνέζα παγκόσμια πρωταθλήτρια της επιτραπέζιας αντισφαίρισης (1959 σε απλό, διπλό μικτό και ομαδικό, 1959 σε διπλό μικτό και ομαδικό).
Ρήνα Κατσελλή, 83, Κύπρια συγγραφέας και πολιτικός, πρώτη Ελληνοκύπρια βουλευτής (Κερύνειας 1981-96).
29 Μαΐου
Κιθ Μιούλινγκς, 53, Τζαμαϊκανός πυγμάχος, παγκόσμιος πρωταθλητής WBC στην κατηγορία ελαφρών μεσαίων βαρών (1997-99).
Μαρσέλ Γιάνκοβιτς, 79, Ούγγρος γραφίστας, σκηνοθέτης και ανιματέρ, τιμημένος με Χρυσό Φοίνικα (“The Struggle” 1977) και που προτάθηκε για Όσκαρ για ταινία κινουμένων σχεδίων μικρού μήκους («Σίσυφος») το 1974.
Μπ. Τζ. Τόμας 78, Αμερικανός τραγουδιστής, μέλος του Grand Ole Opry, #1 το 1970 με to τραγούδι "Raindrops Keep Fallin’ On My Head", τιμημένος με 5 βραβεία Γκράμι (1977-80).
30 Μαΐου
Τζο Λάρα, 58, Αμερικανός ηθοποιός (Ταρζάν).
Ρικ Μίτσελ, 66, Αυστραλός δρομέας ταχύτητας, αργυρός Ολυμπιονίκης (1980 στα 400 μέτρα).

Ιούνιος

1 Ιουνίου
Αμεντέο της Σαβοΐας-Αόστας, 5ος δούκας της Αόστης (από το 1948).
Χοβίνο Νοβόα, 76, Χιλιανός πολιτικός, πρόεδρος της Γερουσίας (2009-10).
Αντνάν αλ Σαρκί, 79, Λιβανέζος ποδοσφαιριστής (Ανσάρ) και προπονητής (εθνική Λιβάνου 1974-76 1987-93, 2006-08), προπονητής με 11 τίτλους.
3 Ιουνίου
Γεώργιος Δρυς, 77, Έλληνας φυσικός και πολιτικός, βουλευτής Κέρκυρας με το ΠΑΣΟΚ, υπουργός Γεωργίας (2001-04) και υφυπουργός Οικονομικών (1996-2001).
Σερ Άνρουντ Τζάγκνοτ, 91, πολιτικός από το Μαυρίκιο, πρωθυπουργός (1982-95, 2000-03 και 2014-17) και πρόεδρος (2003-12).
4 Ιουνίου
Ρίτσαρντ Ρ. Ερνστ, 87, Ελβετός φυσικοχημικός, τιμημένος με Νόμπελ Χημείας (1991).
Βαντίμ Καπράνοφ, 81, Ρώσος καλαθοσφαιριστής, χάλκινος Ολυμπιονίκης (1968), πρωταθλητής της Ευρωλίγκας (1971 με την ΤΣΣΚΑ Μόσχας).
Βόλφγκανγκ Στρέντερ, 73, Γερμανός χρυσός Ολυμπιονίκης του χόκεϊ επί χόρτου (1972).
Τίλι Χιρστ, 79, Νεοζηλανδή παγκόσμια πρωταθλήτρια του νέτμπολ (1967).
5 Ιουνίου
Μαξίμ Ισχέλντιν, 30, Ρώσος επαγγελματίας παίκτης του μπάντι, παγκόσμιος πρωταθλητής (2013-16 και 2018, 19), από εγκεφαλικό επεισόδιο.
Νίκος Καπλάνης, 48, Έλληνας Παραολυμπιονίκης, ο οποίος αγωνίστηκε στην κολύμβηση, τον στίβο, την επιτραπέζια αντισφαίριση και το μπότσια.
6 Ιουνίου
Εϊ-ίτσι Νεγκίσι, 85, Ιάπωνας χημικός, βραβευμένος με Νόμπελ Χημείας (2010).
7 Ιουνίου
Αλί Ακμπάρ Μοχτασαμιπούρ, 74, Ιρανός πολιτικός, βουλευτής (1990-92, 2000-04), υπουργός Εσωτερικών (1985-89), συνιδρυτής της Χεζμπολάχ.
9 Ιουνίου
Γιάννης Κωνσταντόπουλος, Έλληνας δικηγόρος και πολιτικός, βουλευτής Ηλείας με τους Ανεξάρτητους Έλληνες τον Μάιο του 2012.
Γκότφριντ Μπεμ, 101, Γερμανός αρχιτέκτονας (Maria, Königin des Friedens) και γλύπτης, τιμημένος με το βραβείο Πρίτσκερ (1986).
Βαλεντίνα Σιντόροβα, 67, Ρωσίδα ξιφομάχος, χρυσή Ολυμπιονίκης (1976) και αργυρή το 1980 στο ομαδικό του ξίφους ασκήσεως.
11 Ιουνίου
Πάολα Πίνι, 75, Ιταλίδα δρομέας, χάλκινη Ολυμπιονίκης (1972 στα 1.500 μέτρα), παγκόσμια πρωταθλήτρια ανωμάλου δρόμου (1970, 73, 74) και Μεσογειονίκης (1975 στα 800 και στα 1.500 μέτρα).
12 Ιουνίου
Ιγκόρ Ζελεζόφσκι, 57, Λευκορώσος παγοδρόμος ταχύτητας, αργυρός Ολυμπιονίκης (1994) και χάλκινος (1988) στα 1000 μέτρα, παγκόσμιος πρωταθλητής στο σπριντ (1985, 86, 89, 91, 92, 93).
Μάρκο Μασιέλ, 80, Βραζιλιάνος πολιτικός και ακαδημαϊκός, αντιπρόεδρος (1995–2002), υπουργός Παιδείας (1985–86) και πρόεδρος της Βουλής των Αντιπροσώπων (1977–79).
Ανατόλι Τσουκάνοφ, 67, Ρωσο-Σοβιετικός ποδηλάτης, χρυσός Ολυμπιονίκης (1976) και παγκόσμιος πρωταθλητής (1977) στον ομαδικό αγώνα χρονομέτρησης.
Τσαντ Χαντεμπάι, 50, Αμερικανός κολυμβητής, παγκόσμιος πρωταθλητής ανοικτής θάλασσας (1991 στα 25 χλμ.)
14 Ιουνίου
Μαρκίς Κίντο, 36, Ινδονήσιος αντιπτεριστής, χρυσός Ολυμπιονίκης (2008) και παγκόσμιος πρωταθλητής (2007, 10) στο διπλό, από ανακοπή της καρδιάς.
Ενρίκε Μπολάνιος, 93, Νικαραγουανός πολιτικός, πρόεδρος (2002–07) και αντιπρόεδρος (1997–2000).
Άνταμ Σμελτσίνσκι, 90, Πολωνός σκοπευτής, αργυρός Ολυμπιονίκης (1956 στο τραπ).
 15 Ιουνίου
Υβ Ντασονβίλ, 73, Γάλλος δημόσιος υπάλληλος και στατιστικολόγος, ύπατος αρμοστής της Νέας Καληδονίας (2007–10), έπαρχος της Μαρτινίκας (2004-07).
16 Ιουνίου
Βανς Τριμπλ, 107, Αμερικανός δημοσιογράφος (The Kentucky Post), τιμημένος με βραβείο Πούλιτζερ (1960).
17 Ιουνίου:
Κένεθ Καούντα, 97, πολιτικός από τη Ζάμπια, 1ος Πρόεδρος της Ζάμπιας (1964-91) και πρωθυπουργός (1964), γενικός γραμματέας του Κινήματος των Αδεσμεύτων (1970-73).
Τουμπιλαντού Ντιμπί, 73, ποδοσφαιριστής από τη Λαϊκή Δημοκρατία του Κονγκό (εθνική Ζαΐρ 1974-85), νικητής του Κυπέλλου Εθνών Αφρικής (1974).
18 Ιουνίου
Τζάνετ Άλτγουεγκ, 90, Βρετανίδα χρυσή Ολυμπιονίκης (1952, αργυρή το 1948), παγκόσμια πρωταθλήτρια και πρωταθλήτρια Ευρώπης (1951, 52) της καλλιτεχνικής παγοδρομίας (1951) στο απλό γυναικών, μέλος του Hall of Fame του καλλιτεχνικού πατινάζ (1993).
Τζιαμπιέρο Μπονιπέρτι, 92, Ιταλός ποδοσφαιριστής (Γιουβέντους 1946-61, εθνική Ιταλίας 1947-60) και ευρωβουλευτής (1994-99), 1ος σκόρερ του πρωταθλήματος Ιταλίας (1948 με 27 γκολ), μέλος του FIFA 100 (2004).
23 Ιουνίου
Τζον ΜακΆφι, 75, Αμερικανο-Βρετανός επιχειρηματίας, γνωστός από το λογισμικό του κατά των ιών McAfee τη δεκαετία του 1980, βρίσκεται νεκρός στο κελί του σε φυλακή της Καταλονίας.
24 Ιουνίου
Μπενίνιο Ακίνο ο Τρίτος, 61, Φιλιππινέζος πολιτικός, πρόεδρος (2010–16), γερουσιαστής (2007–10) και μέλος της Βουλής των Αντιπροσώπων (1998–2007).
Σταύρος Δαϊλάκης, 66, Έλληνας πολιτικός, βουλευτής (2000–09) με τη ΝΔ, δήμαρχος Δοξάτου Δράμας (1987, 1991-94).
Στίβεν Νταν, 82, Αμερικανός ποιητής, βραβευμένος με Πούλιτζερ (2001).
Τραν Θιέν Χιέμ, 95, Βιετναμέζος αξιωματικός του στρατού και πολιτικός, πρωθυπουργός του Νότιου Βιετνάμ (1969–75).
Μίσεκ Τσιτζάμπουα, 66, ποδοσφαιριστής (εθνική Ζιμπάμπουε 1982-87) και προπονητής (εθνική Ζιμπάμπουε 2000) από τη Ζιμπάμπουε.
26 Ιουνίου
Χοσέ Αντόνιο Μοράλες Έρλιχ, 85, Σαλβαδορανός πολιτικός, μέλος της Επαναστατικής Χούντας (1980-82), δήμαρχος του Σαν Σαλβαδόρ (1974-76 και 1987-88).
Μιρ Χαζάρ Χαν Χόζο, 91, Πακιστανός νομομαθής και πολιτικός, υπηρεσιακός πρωθυπουργός (2013).
Αμπνταλελά Χαρούν, 24, δρομέας ταχύτητας από το Κατάρ γεννημένος στο Σουδάν, παγκόσμιος πρωταθλητής εφήβων στα 400 μέτρα (2016), σκοτώνεται σε τροχαίο δυστύχημα.
27 Ιουνίου
Γιώργος Βουρδουμπάς, 74, Έλληνας δικηγόρος και πολιτικός, βουλευτής Βοιωτίας (1985 με τη Νέα Δημοκρατία), Περιφερειάρχης Αττικής (1990-92).
Σιλβάνο Μπερτίνι, 64, Ιταλός πυγμάχος, χάλκινος Ολυμπιονίκης (1964 στην κατηγορία ημιβαρέων βαρών).
28 Ιουνίου
Σέρχιο Βίκτορ Πάλμα, 65, Αργεντίνος πυγμάχος, παγκόσμιος πρωταθλητής WBA στην κατηγορία πετεινού (1980-82).
29 Ιουνίου
Κώστας Αμανατίδης, 86, Έλληνας πολιτικός, βουλευτής Β΄ Θεσσαλονίκης του ΠΑΣΟΚ (1977-89), πρόεδρος της Κοινότητας Παρθενίου (1975-77).
Κάρλος Βιλάρ, 91, Αργεντίνος ιστιοπλόος, παγκόσμιος πρωταθλητής (1948, 51 στην κατηγορία snipe).
30 Ιουνίου
Μπονφό Αμπάς, 72, Τογκολέζος πολιτικός, υπηρεσιακός πρόεδρος (2005) και Πρόεδρος της Εθνοσυνέλευσης (2005-13).
Αδαμάντιος Βασιλάκης, 79, Έλληνας διπλωμάτης, μόνιμος αντιπρόσωπος της Ελλάδας στα Ηνωμένα Έθνη (2002-07).
Τζάνετ Μορό, 93, Αμερικανίδα αθλήτρια του στίβου, χρυσή Ολυμπιονίκης (1952 στα 4 Χ 100 μ. σκυταλοδρομία).
Ουίλιαμ Σεντ Κλερ, 84, Βρετανός ιστορικός ερευνητής και συγγραφέας, ο οποίος αποκάλυψε δύο τεράστια σκάνδαλα του Βρετανικού Μουσείου σε βάρος των Παρθενώνειων Γλυπτών.

Ιούλιος

1 Ιουλίου
Τζος Κάλμπριθ, 88, Αμερικανός αθλητής του στίβου, χάλκινος Ολυμπιονίκης (1956 στα 400 μ. με εμπόδια).
2 Ιουλίου
Τάκης Επιτρόπουλος, 84, Έλληνας δεκαθλητής, τρις πρωταθλητής Ελλάδας και πρώτος λαμπαδηδρόμος στους Ολυμπιακούς Αγώνες της Ρώμης (1960).
Λέλο Λεντουάμπα, 49, Νοτιαφρικανός επαγγελματίας πυγμάχος, πρωταθλητής WBA υπέρ πετεινού (1999-2001), από COVID-19.
3 Ιουλίου
Τεντ Νας, 88, Αμερικανός κωπηλάτης, χρυσός Ολυμπιονίκης το 1960 και χάλκινος το 1964 στην τετράκωπο χωρίς πηδαλιούχο.
4 Ιουλίου
Χαρμόκο, 82, Ινδονήσιος πολιτικός, υπουργός Τύπου (1983–97), πρόεδρος του Λαϊκού Αντιπροσωπευτικού Συμβουλίου (1997–99), από ασθένεια και από COVID-19.
 5 Ιουλίου
Big Jake, 20, Αμερικανικό Βελγικό άλογο gelding, ο ψηλότερος ίππος στον κόσμο. (ανακοίνωση θανάτου την ημερομηνία αυτή)
Ρομπέρτο Ερνάντες, 54, Κουβανός σπρίντερ, αργυρός Ολυμπιονίκης (1992 στα 4Χ400 μ. σκυταλοδρομία).
Ραφαέλα Καρά, 78, Ιταλίδα τραγουδίστρια ("A far l'amore comincia tu"), ηθοποιός και παρουσιάστρια της τηλεόρασης.
Βλαντίμιρ Μένσοφ, 81, Ρώσος σκηνοθέτης ("Η Μόσχα δεν πιστεύει στα δάκρυα"), βραβευμένος με Όσκαρ Καλύτερης Ξενόγλωσσης Ταινίας (1981).
Αλφρέδο Ομπέρτι, 75, Αργεντίνος ποδοσφαιριστής (Γκρέμιο ΦΜΠΑ, εθνική Αργεντινής), 1ος σκόρερ του μητροπολιτικού πρωταθλήματος (1968) και εθνικός πρωταθλητής (1974). 
Γκίλιαν Σιν, 92, Βρετανίδα χρυσή Ολυμπιονίκης της ξιφασκίας (1956 στο ατομικό του ξίφους ασκήσεως).
6 Ιουλίου
Πάτρικ Τζον, 83, πολιτικός από τη Δομινίκα, ο 1ος πρωθυπουργός (1978-79) και τελευταίος πρωθυπουργός με τον τίτλο Premier (1974-78).
7 Ιουλίου
Αγγελική Ιονάτου, 67, Ελληνίδα τραγουδίστρια και συνθέτρια με έδρα τη Γαλλία.
Ζοβενέλ Μοΐζ, 53, Αϊτινός πολιτικός, πρόεδρος (από το 2017), δολοφονείται.
Κεσάβ Ντατ, 95, Ινδός χρυσός Ολυμπιονίκης του χόκεϊ επί χόρτου (1948, 52).
8 Ιουλίου
Γιώργος Δαλακούρας, 83, Έλληνας εφοπλιστής και πολιτικός, βουλευτής Υπολοίπου πρώην Δήμου Αθηναίων (1977) και Β΄ Αθηνών (1981) με τη Νέα Δημοκρατία (ΝΔ), ευρωβουλευτής με τη ΝΔ (Ιανουάριος-Οκτώβριος 1981), πολιτικός διοικητής του Αγίου Όρους (2004-10).
Έντριαν Μέτκαλφ, 79, Βρετανός αθλητής του στίβου (400 μ.), αργυρός Ολυμπιονίκης (1964 στη σκυταλοδρομία 4Χ400 μ.) 
9 Ιουλίου
Φρανκ Λούι, 85, πολιτικός του Νίουε, πρωθυπουργός (1993–99) και μέλος της Συνέλευσης (1963–66, 1969–99).
Τζεφ Μαχούμπο, 53, Νοτιοαφρικανός πολιτικός, δήμαρχος του Γιοχάνεσμπουργκ (από το 2019).
10 Ιουλίου
Μπάρμπαρα Άλμπατ Μπράουν, 80, Αμερικανίδα τραγουδίστρια (The Angels, #1 το 1963 με το τραγούδι τους "My Boyfriend's Back").
11 Ιουλίου
Τάσος Νεράντζης, 76, Έλληνας πολιτικός, βουλευτής με τη Νέα Δημοκρατία (1974-77, Νοεμ. 1989-90, 1993-2012), υφυπουργός Μεταφορών και Επικοινωνίας (2004-06) και υφυπουργός Ανάπτυξης (2006-07).
12 Ιουλίου
Πολ Όρντορφ, 71, Αμερικανός επαγγελματίας παλαιστής, μέλος του Hall of Fame του WWE (2005).
13 Ιουλίου
Σίρλεϊ Φράι, 94, Αμερικανίδα τενίστρια, νικήτρια του Αυστραλιανού Όπεν (μονό και διπλό 1957), Ρολάν Γκαρός (απλό 1951, διπλό 1950-53), Γουίμπλεντον (απλό 1956, διπλό 1951-53, διπλό μικτό 1956), Αμερικανικό Όπεν (απλό 1956, διπλό 1951-54), νούμερο 1 στην παγκόσμια κατάταξη (1956), μέλος του Hall of Fame του παγκοσμίου τένις (1970).
14 Ιουλίου
Κριστιάν Μπολτανσκί, 76, Γάλλος γλύπτης, φωτογράφος και ζωγράφος.
Μαμνούν Χουσαΐν, 80, Πακιστανός πολιτικός, πρόεδρος (2013–18).
15 Ιουλίου
Άντι Φόρνταμ, 59, Άγγλος παγκόσμιος πρωταθλητής BDO στα βελάκια (2004).
16 Ιουλίου
Ντανίς Σιντικί, 40-41, Ινδός φωτοειδησεογράφος (Reuters), βραβευμένος με Πούλιτζερ (2018), σκοτώνεται στο Αφγανιστάν.
17 Ιουλίου
Φιλιώ Πυργάκη, 81, Ελληνίδα τραγουδίστρια, που έγινε γνωστή τραγουδώντας σε πανηγύρια.
19 Ιουλίου
Τόλης Βοσκόπουλος, 80, Έλληνας λαϊκός τραγουδιστής ("Αγωνία", "Σαν της γαρδένιας τον ανθό") και ηθοποιός.
Αρτούρο Αρμάνδο Μολίνα, 93, Σαλβαδορανός πολιτικός, πρόεδρος (1972-77).
20 Ιουλίου
Ντανιέλ Εσκουδέρο, 79, Χιλιανός ποδοσφαιριστής (Έβερτον Βίνια ντε Μαρ 1959-72), 1ος σκόρερ του πρωταθλήματος Χιλής (1964).
Γιώργος Μεσσάλας, 78, Έλληνας σκηνοθέτης και ηθοποιός, ιδρυτής του Μοντέρνου Θεάτρου (1973).
Κουρτ-Έρικ Χόλμκβιστ, Σουηδός μαέστρος (Eurovision 1984, 85, 87, 90, 93, 97), ο οποίος ήταν μεταξύ άλλων μαέστρος στο νικητήριο τραγούδι το 1984 "Diggi-loo Diggi-ley".
22 Ιουλίου
Μάγια Λυμπεροπούλου, 81, Ελληνίδα ηθοποιός του θεάτρου.
Μπόρις Τσοτσίεφ, 63, Ρώσος πολιτικός, πρωθυπουργός της Νότιας Οσετίας (2008).
23 Ιουλίου
Στίβεν Γουάιμπεργκ, 88, Νομπελίστας (1979) Αμερικανός πυρηνικός φυσικός.
Τουόμο Ιλίπουλι, 56, Φιλανδός άλτης του σκι, χρυσός Ολυμπιονίκης (1988) και παγκόσμιος πρωταθλητής (1985, 87) στο ομαδικό σε μεγάλο λόφο).
Τοσιχίντε Μασκάουα, 81, Ιάπωνας Νομπελίστας (2008) φυσικός, που τιμήθηκε για την ανακάλυψη της προέλευσης της σπασμένης συμμετρίας, η οποία προβλέπει την ύπαρξη στη φύση τουλάχιστον τριών οικογενειών από κουάρκς.
25 Ιουλίου
Οτέλο Σαράιβα ντε Καρβάλιου, 84, Πορτογάλος αξιωματικός του στρατού, σχεδιαστής της Επανάστασης των Γαριφάλων (1974) και ηγέτης των Λαϊκών Δυνάμεων της 25ης Απριλίου.
26 Ιουλίου
Μπερνάρντο Γκέρα Σέρνα, 90, Κολομβιανός πολιτικός, πρόεδρος της Γερουσίας (1982–83) και μέλος της (1982–86).
Άλμπερτ Μπαντούρα, 95, Αμερικανο-Καναδός ψυχολόγος, εισηγητής της θεωρίας κοινωνικής μάθησης και της θεωρίας αυτοαποτελεσματικότητας και υπεύθυνος για το πείραμα του 1961 με την κούκλα Μπόμπο. 
Ίβαν Τόπλακ, 89, Σέρβος ποδοσφαιριστής (Ολίμπια Λιουμπλιάνας 1951-54, Ερυθρός Αστέρας Βελιγραδίου 1954-61) και προπονητής (εθνική Γιουγκοσλαβίας 1976-77, εθνική Ινδονησίας 1991-93), χάλκινος Ολυμπιονίκης ως προπονητής (1984 με τη Γιουγκοσλαβία).
Νίκος Φωκάς, 94, Έλληνας ποιητής, δοκιμιογράφος και μεταφραστής, βραβευμένος με κρατικά βραβεία λογοτεχνίας (1995) και από την Ακαδημία Αθηνών (2005).
27 Ιουλίου
Πιτ Τζορτζ, 92, Αμερικανός αρσιβαρίστας, χρυσός (1952) και αργυρός Ολυμπιονίκης (1948, 56) στα -75 κιλά.
Ντάστι Χιλ, 72, Αμερικανός τραγουδιστής και μπασίστας (The ZZ Top), μέλος του Rock and Roll Hall of Fame (2004 με το συγκρότημα ZZ Top).
28 Ιουλίου
Τζόνι Βεντούρα, 81, Δομινικανός μουσικός της μερέγκε και σάλσα, δήμαρχος του Σάντο Ντομίγκο (1998-2002).
Όλεγκ Μπακλάνοφ, 89, Ρώσος πολιτικός, υπουργός Μηχανολογίας της ΕΣΣΔ (1983-88), τελευταίος εν ζωή πρωτεργάτης του αποτυχημένου πραξικοπήματος του 1991 εναντίον του Μιχαήλ Γκορμπατσόφ.

Αύγουστος 

3 Αυγούστου
Άρθουρ Ντάιον Χάνα, 93, πολιτικός από τις Μπαχάμες, γενικός κυβερνήτης (2006-10).
4 Αυγούστου
Ράζι Μπέιλι, 82, Αμερικανός μουσικός της κάντρι, ο οποίος είχε 5 επιτυχίες στην κορυφή (#1) στις ΗΠΑ.
5 Αυγούστου
Λίον Λίτουακ, 91, Αμερικανός ιστορικός, βραβευμένος με Πούλιτζερ (1980).
Eβγέν Μαρτσούκ, 80, Ουκρανός πολιτικός, πρωθυπουργός (1995-96), υπουργός Άμυνας (2003-04) και βουλευτής (1995-2000).
Γκαμπόρ Νόβακ, 87, Ούγγρος αθλητής του κανόε ταχύτητας, αργυρός Ολυμπιονίκης (1952) στα 10.000 μέτρα του C-1. 
6 Αυγούστου
Κωνσταντίνος Μίχαλος, 61, Έλληνας επιχειρηματίας, επί πολλά χρόνια πρόεδρος του Εμποροβιομηχανικού Επιμελητηρίου Αθηνών.
7 Αυγούστου
Χούλιο Σέσαρ Άντερσον, 74, Γουατεμαλανός ποδοσφαιριστής (εθνική Γουατεμάλας), 1ος σκόρερ του πρωταθλήματος της Λίγκα Μαγιόρ της Γουατεμάλας (1974, 75, 76).
Ντένις Τόμας, 70, Αμερικανός σαξοφωνίστας (Kool & the Gang).
8 Αυγούστου
Μπόμπι Μπάουντεν, 91, Αμερικανός προπονητής του κολεγιακού ποδοσφαίρου, μέλος του Hall Of Fame (2006).
Μπιλ Ντέιβις, 92, Καναδός πολιτικός, πρωθυπουργός του Οντάριο (1971–85) και μέλος του επαρχιακού Κοινοβουλίου (1959–85).
Τσεζάρε Σαλβαντόρι, 79, Ιταλός αθλητής της ξιφασκίας, χρυσός Ολυμπιονίκης (1972) και αργυρός (1964, 1968) στο ομαδικό της σπάθης.
9 Αυγούστου
Κάμερον Μπάρελ, 26, Αμερικανός αθλητής του στίβου, παγκόσμιος πρωταθλητής εφήβων (2011 στη μικτή), αυτοκτονεί με σφαίρα.
Σερ Λέστερ Μπερντ, 83, πολιτικός των Αντίγκουα και Μπαρμπούντα, πρωθυπουργός (1994-2004).
10 Αυγούστου
Τόνι Εσπόζιτο, 78, Αμερικανο-Καναδός παίκτης του χόκεϊ επί πάγου (Chicago Black Hawks, Montreal Canadiens), νικητής του Στάνλεϊ Καπ (1969), μέλος του Hall Of Fame (1988). 
Μακί Κατζί, 69, Ιάπωνας επιχειρηματίας, ευρέως γνωστός ως ο «πατέρας του sudoku», ο άνθρωπος που έδωσε την ονομασία στo παζλ sudoku, που σημαίνει «κάθε αριθμός πρέπει να είναι μοναδικός».
Άγγελος Μπρατάκος, 86, Έλληνας πολιτικός, βουλευτής ΝΔ (Επικρατείας από τον Ιούνιο ως τον Οκτώβριο του 1989 και Β΄ Αθηνών από το 1990 ως το 2000 και υφυπουργός Εσωτερικών (1992-93).
12 Αυγούστου
Εμίλιο Φλόρες Μάρκες, 113, Πορτορικανός υπεραιωνόβιος, γηραιότερος άνδρας στον κόσμο (από το 2020).
Κουρτ Μπίντενκοπφ, 91, Γερμανός πολιτικός, κρατιδιακός πρωθυπουργός της Σαξονίας (1990-2002) και ομοσπονδιακός βουλευτής (1976-80, 1987-90).
Καρλ Φρίντριχ Χάας, 90, Γερμανός αθλητής του στίβου, αργυρός (1956 στα 400 μέτρα) και χάλκινος Ολυμπιονίκης (1952 στη σκυταλοδρομία 4Χ400 μ.).
13 Αυγούστου
Νάνσι Γκρίφιθ, 68, Αμερικανίδα τραγουδίστρια ("From A Distance"), κιθαρίστρια και τραγουδοποιός ("Once in a Very Blue Moon"; "Love at the Five and Dime"), βραβευμένη με Γκράμι (1994)
Κέλσι Μπεγκάγιε, 70, Αμερικανός πολιτικός, πρόεδρος του Έθνους Ναβάχο (1999–2003).
14 Αυγούστου
Κλήμης Κοτσομύτης, 67, Μητροπολίτης Περιστερίου (από το 2019).
Κάρλος Κορέια, 87, πολιτικός της Γουινέας Μπισάου, πρωθυπουργός (1991-94, 1997-98, 2008-09, 2015-16).
15 Αυγούστου
Γκερτ Μίλερ, 75, Γερμανός ποδοσφαιριστής (Μπάγερν Μονάχου 1964-79, εθνική Δυτικής Γερμανίας 1966-74, παγκόσμιος πρωταθλητής (1974), πρωταθλητής Ευρώπης (1972), τιμημένος με τη Χρυσή Μπάλα (1970), ενταχθείς στο FIFA 100 (2004)
Αμπντελχαμίντ Μπραχίμι, 85, Αλγερινός πολιτικός, πρωθυπουργός (1984-88).
16 Αυγούστου
Βολοντίμιρ Χολουμπνίτσι, 85, Ουκρανός αθλητής του βάδην, χρυσός Ολυμπιονίκης (1960, 1968), αργυρός (1972) και χάλκινος (1964 στα 20 χιλιόμετρα βάδην, πρωταθλητής Ευρώπης (1974) με τη Σοβιετική Ένωση.
17 Αυγούστου
Ροδρίγο Πας, 87, πολιτικός και επιχειρηματίας του Ισημερινού, δήμαρχος του Κίτο (1988-92).
18 Αυγούστου
Ρόμπερτ Σμιθ, 85, Αμερικανός διοικητικός παράγοντας του αθλητισμού, πρόεδρος της Παγκόσμιας Ομοσπονδίας Μπέιζμπολ (1981-93).
20 Αυγούστου
Τομ Τ. Χολ, 85, Αμερικανός τραγουδιστής και τραγουδοποιός της κάντρι, ο οποίος μεταξύ άλλων έγραψε το τραγούδι "Harper Valley PTA" (#1 στις ΗΠΑ το 1968), βραβευμένος με Γκράμι (1973), μέλος του Hall Of Fame της κάντρι μουσικής (2008).
21 Αυγούστου
Ντον Έβερλι, 84, Αμερικανός τραγουδιστής (Αδερφοί Έβερλι, #1 το 1957 με το τραγούδι "Wake Up Little Susie", μέλος του Hall of Fame της ροκ εν ρολ (1986) και τραγουδοποιός ("Cathy's Clown", "When Will I Be Loved").
Μαρία, πριγκίπισσα του Λίχτενσταϊν, 81, σύζυγος του Ιωάννη Αδάμ Β΄ (από το 1989).
22 Αυγούστου
Αντώνης Σκυλλάκος, 72, Έλληνας πολιτικός, βουλευτής Λάρισας με το ΚΚΕ (1989, 1991-96) και Β΄ Αθηνών (2000-12 με το ΚΚΕ) και Λάρισας με τον Συνασπισμό (1989-91).
23 Αυγούστου
Ανέστης Βλάχος, 87, Έλληνας ηθοποιός ("Το κορίτσι με τα μαύρα", "Ο φόβος").
24 Αυγούστου
Τσάρλι Γουάτς, 80, Βρετανός μουσικός, ντράμερ των Rolling Stones, μέλος του Hall of Fame της ροκ εν ρολ (1989). 
Βίλφριντ φαν Μουρ, 76, Βέλγος ποδοσφαιριστής (Σταντάρ Λιέγης 1968-76, εθνική Βελγίου 1966-82 και προπονητής (εθνική Βελγίου 1996).
Γιαν Σούχι, 76, Τσέχος αργυρός Ολυμπιονίκης του χόκεϊ επί πάγου (1968 με τα χρώματα της Τσεχοσλοβακίας).
Χισέν Χαμπρέ, 79, πολιτικός του Τσαντ, πρόεδρος (1982-90) και πρωθυπουργός (1978-79), γνωστός σαν "Πινοσέτ της Αφρικής", καταδικασμένος για εγκλήματα πολέμου από άλλη χώρα (Σενεγάλη).
25 Αυγούστου
Μοχσίν Αχμάντ αλ Αϊνί, 88, Υεμενίτης πολιτικός, πεντάκις πρωθυπουργός της Βόρειας Υεμένης (Αραβικής Δημοκρατίας της Υεμένης) τις περιόδους 1967, 69, 1970-71, 1971-72 και 1974-75.
Ιλεάνα Γκιουλάι-Ντριμπά-Γιενέι, 75, Ρουμάνα χάλκινη Ολυμπιονίκης της ξιφασκίας (1968, 72) και παγκόσμια πρωταθλήτρια (1969) στο ομαδικό του ξίφους ασκήσεως.
Μάριο Γκιγιότι, 75, Αργεντίνος πυγμάχος, χάλκινος Ολυμπιονίκης στα ημιβαρέα βάρη (1968).
26 Αυγούστου
Βλαντιμίρ Σάντριν, 73, Ρώσος χρυσός Ολυμπιονίκης του χόκεϊ επί πάγου (1972, 76).
27 Αυγούστου
Νόελ Κρινγκλ, 83, πολιτικός της Νήσου του Μαν, Πρόεδρος του Τίνβαλντ (2000-11) και Πρόεδρος της Βουλής των Κλειδιών (1996-2000).
Άκης Τσοχατζόπουλος, 82, Έλληνας πολιτικός, βουλευτής (Επικρατείας 1981, Α΄ Θεσσαλονίκης 1985, Ιούνιος και Νοέμβριος 1989, 90, 1993, 1996, 2000 και 2004 με το ΠΑΣΟΚ), αναπληρωτής πρωθυπουργός (1995), υπουργός Εσωτερικών (1987-89, 1993-96), Εθνικής Άμυνας (1996-2001) και Ανάπτυξης (2001-04).
Έντμοντ Χ. Φίσερ, 101, Αμερικανο-Ελβετός βιοχημικός, τιμημένος με Νόμπελ Ιατρικής (1992), γηραιότερος εν ζωή Νομπελίστας έως τον θάνατό του.
28 Αυγούστου
Τερέζα Ζίλις-Γκάρα, 91, Πολωνή υψίφωνος διεθνούς φήμης.
Δημήτρης Κιτσίκης, 86, Έλληνας ιστορικός, τουρκολόγος και διεθνολόγος καθηγητής του Πανεπιστημίου της Οττάβας στον Καναδά. 
29 Αυγούστου
Εντ Άσνερ, 91, Αμερικανοεβραίος ηθοποιός, βραβευμένος με Έμμυ ("Λου Γκραντ") το 1971, 72, 75, 78 και 1985, καθώς και με Χρυσή Σφαίρα (1971, 75, 76, 77, 79), πρόεδρος του Σωματείου Ηθοποιών Κινηματογράφου (1981-85). 
Κόλε Μπερίσα, 73, Κοσοβάρος πολιτικός, Πρόεδρος της Συνέλευσης (2006-07).
Ζακ Ρογκ, 79, Βέλγος ιστιοπλόος, 8ος πρόεδρος της Διεθνούς Ολυμπιακής Επιτροπής (2001-13).
31 Αυγούστου
Πρέμισλ Κρμπετς, 81, Τσέχος γυμναστής, παγκόσμιος πρωταθλητής (1962) και πρωταθλητής Ευρώπης (1963) στο άλμα.

Σεπτέμβριος 

1η Σεπτεμβρίου
Λεοπόλδο Σεράντες, 59, Φιλιππινέζος πυγμάχος, χάλκινος Ολυμπιονίκης (1988 στην κατηγορία ελαφριάς μύγας).
2 Σεπτεμβρίου
MadClip, 34, Ελληνοαμερικανός τράπερ και τραγουδιστής ("Fimi", "Κότερα"), κατά κόσμον Παναγιώτης Αναστασόπουλος, σε τροχαίο δυστύχημα στη Βουλιαγμένη.
Μίκης Θεοδωράκης, 96, Έλληνας συνθέτης ("Ζορμπάς", "Μαουτχάουζεν"), στιχουργός, μαέστρος και πολιτικός, τιμημένος με το βραβείο Λένιν (1983), με BAFTA πρωτότυπης μουσικής για την ταινία «Ζ» (1970), βουλευτής Β΄ Πειραιώς (1964 με την ΕΔΑ, 1981-85 με το ΚΚΕ), επικρατείας (1985-86 με το ΚΚΕ, Νοέμβριος 1989 και 1990 με τη ΝΔ) και ανεξάρτητος (1992-93), ιδρυτής του ΠΑΜ (1967), υπουργός άνευ χαρτοφυλακίου (μετέπειτα επικρατείας 1990-92).
Αϊντίν Ιμπραΐμοφ, 82, Αζέρος χάλκινος Ολυμπιονίκης (1964), παγκόσμιος πρωταθλητής (1963), πρωταθλητής Ευρώπης (1966) στα 57 κιλά της ελεύθερης πάλης (με τα χρώματα της Σοβιετικής Ένωσης).
Γιοζεφίν Μεδίνα, 51, χάλκινη Παραολυμπιονίκης της επιτραπέζιας αντισφαίρισης από τις Φιλιππίνες (2016 στο μονό τάξης 8).
Θεμιστοκλής Ξανθόπουλος, 85, Έλληνας πολιτικός μηχανικός, ομότιμος καθηγητής και πρύτανης του ΕΜΠ (1997-2000, 2000-03), γενικός διευθυντής της ΔΕΗ (1989-93), υφυπουργός ΠΕΧΩΔΕ (2004-09).
3 Σεπτεμβρίου
Θόδωρος Ιγνατιάδης, 57, Έλληνας πολιτικός, βουλευτής Β΄ Θεσσαλονίκης με το ΚΚΕ (2011-12), περιφερειακός σύμβουλος Κεντρικής Μακεδονίας (από το 2014).
4 Σεπτεμβρίου
Ρούνε Γκέρχαρτσεν, 75, Νορβηγός πολιτικός, δήμαρχος του Όσλο (1992-97).
Άλμπερτ Γκίγκερ, 74, Ελβετός χιονοδρόμος ανωμάλου δρόμου, χάλκινος Ολυμπιονίκης (1972 στη σκυταλοδρομία 4 × 10 χλμ.).
Κώστας Παπακυρίτσης, 74, Έλληνας πολιτευτής (ΠΑΣΟΚ), πρώτος αιρετός Νομάρχης Καρδίτσας (1995-98).
5 Σεπτεμβρίου
Παναγιώτης Κρητικός, 84, Έλληνας αντιδικτατορικός αγωνιστής και πολιτικός, αντιπρόεδρος της Βουλής (1981-2000), βουλευτής Β΄ Πειραιώς με το ΠΑΣΟΚ (1977-2004).
Ιβάν Πατσάικιν, 71, Ρουμάνος χρυσός (1968, 72, 80, 84) και αργυρός (1972, 80, 84) Ολυμπιονίκης και παγκόσμιος πρωταθλητής (1970, 73, 77, 78, 79, 81, 82, 83) του κανόε σπριντ.
Ζίβκο Ράντισιτς, 84, Βόσνιος πολιτικός, Πρόεδρος του Προεδρείου της Βοσνίας και Ερζεγοβίνης (1998-99, 2000-01), σερβικό μέλος του Προεδρείου (1998-2002), δήμαρχος της Μπάνια Λούκα (1977-82).
6 Σεπτεμβρίου
Ζαν-Πιερ Αντάμς, 73, Γάλλος ποδοσφαιριστής γεννημένος στη Σενεγάλη (Νιμ Ολιμπίκ 1970-73, ΠΣΖ 1977-79, εθνική Γαλλίας 1972-76). 
Ζαν Πολ Μπελμοντό, 88, Γάλλος ηθοποιός ("Με κομμένη την ανάσα"), τιμημένος με Σεζάρ καλύτερου ηθοποιού για την ταινία "Ο κυνηγός της περιπέτειας" (1989).
7 Σεπτεμβρίου
Τζαχανγκίρ Μπατ, 78, Πακιστανός χρυσός Ολυμπιονίκης του χόκεϊ επί χόρτου (1968, αργυρός το 1972).
8 Σεπτεμβρίου
Ντίτμαρ Λόρεντς, 70, Ανατολικογερμανός τζουντόκα, χρυσός Ολυμπιονίκης (στην όπεν κατηγορία) και χάλκινος στην ημιβαρέων βαρών (1980) και πρωταθλητής Ευρώπης (1975, 77, 78 στην κατηγορία ελαφρών βαρέων βαρών).
10 Σεπτεμβρίου
Σαρλ Κονάν-Μπανί, 78, Ιβοριανός πολιτικός, πρωθυπουργός της Ακτής Ελεφαντοστού (2005-07).
Ζόρζε Σαμπάιο, 81, Πορτογάλος πολιτικός, πρόεδρος της Πορτογαλίας (1996-2006), δήμαρχος Λισαβόνας (1990-95), γενικός γραμματέας του Σοσιαλιστικού Κόμματος (1989-92). 
11 Σεπτεμβρίου
Αμπιμαέλ Γκουσμάν, 86, Περουβιανός πολιτικός, ηγέτης της αντάρτικης οργάνωσης Φωτεινό Μονοπάτι από τη δεκαετία του ’60 ως το 1992, γνωστότερος ως Γκονσάλο.
12 Σεπτεμβρίου
Γιάννης Θεωνάς, 80, Έλληνας πολιτικός, ευρωβουλευτής (1994–2001) με το ΚΚΕ, γενικός γραμματέας της ΓΣΕΕ (1992-94), διοικητής του ΙΚΑ (2015), βουλευτής Β΄ Αθηνών με τον ΣΥΡΙΖΑ (2015-19).
Γκούναρ Ούτερμπεργκ, 78, Σουηδός χρυσός Ολυμπιονίκης του κανόε καγιάκ (1964 στο K-2 1000 μέτρων).
13 Σεπτεμβρίου
Μπόρισαβ Γιόβιτς, 92, Γιουγκοσλάβος πολιτικός, πρόεδρος του Προεδρείου της Γιουγκοσλαβίας και γενικός γραμματέας του Κινήματος των Αδεσμεύτων (1990-91).
Λάντισλαβ Λουμπίνα, 54, Τσέχος παίκτης του χόκεϊ επί πάγου, χάλκινος Ολυμπιονίκης (1992).
Αντρέι Μακέεφ, 69, Ρώσος καλαθοσφαιριστής, χάλκινος Ολυμπιονίκης (1976) και πρωταθλητής Ευρώπης Κ18 (1970).
Άντονι Χιούις, 97, Αμερικανός Νομπελίστας (1974) αστρονόμος που ανακάλυψε (1967) τα πάλσαρ.
14 Σεπτεμβρίου
Γιούρι Σέντιχ, 66, Ουκρανός σφυροβόλος με τα χρώματα της Σοβιετικής Ένωσης, χρυσός Ολυμπιονίκης (1976, 80), αργυρός το 1988, παγκόσμιος πρωταθλητής (1991) και πρωταθλητής Ευρώπης (1978, 82, 86), κάτοχος του παγκοσμίου ρεκόρ (από το 1984).
15 Σεπτεμβρίου
Ζάνα Λέλας, 51, αργυρή Ολυμπιονίκης της καλαθοσφαίρισης από την Κροατία (1988 με τη Γιουγκοσλαβία).
16 Σεπτεμβρίου
Σερ Σίλας Ατοπάρε, 70, πολιτικός της Παπούα Νέας Γουινέας, γενικός κυβερνήτης (1997–2004).
Ντούσαν Ίβκοβιτς, 77, Γιουγκοσλάβος παίκτης και προπονητής καλαθοσφαίρισης (παρτιζάν Βελιγραδίου, Ολυμπιακός, ΠΑΟΚ, ΑΕΚ, εθνική Γιουγκοσλαβίας και Σερβίας), αργυρός Ολυμπιονίκης (1988), πρωταθλητής Ευρώπης (1989, 91), παγκόσμιος πρωταθλητής (1990), μέλος του Hall of Fame της Διεθνούς Ομοσπονδίας Καλαθοσφαίρισης (2017).
Καζιμίρ Ογιέ-Ουμπά, 79, πρωθυπουργός της Γκαμπόν (1990-94) και υπουργός Εξωτερικών (1994-99).
17 Σεπτεμβρίου
Αμπντελαζίζ Μπουτεφλίκα, 84, Αλγερινός πολιτικός, πρόεδρος (1999-2019), υπουργός Άμυνας (2003-19), Εξωτερικών (1963-79), πρόεδρος της Γενικής Συνέλευσης των Ηνωμένων Εθνών (1974-75).
18 Σεπτεμβρίου
Μάριο Καμούς, 86, Ισπανός σκηνοθέτης και σεναριογράφος («Η Κυψέλη»- Χρυσή Άρκτος στο Φεστιβάλ του Βερολίνου το 1983).
Τζολίντι Ματόνγκο, 46, Νοτιοαφρικανός πολιτικός, δήμαρχος του Γιοχάνεσμπουργκ (από το 2021), σκοτώνεται σε τροχαίο δυστύχημα.
19 Σεπτεμβρίου
Τζίμι Γκριβς, 81, Άγγλος ποδοσφαιριστής (Τσέλσι 1957-61, Μίλαν 1961, Τότεναμ 1961-70, εθνική Αγγλίας 1959-67), παγκόσμιος πρωταθλητής (1966), 1ος σκόρερ του αγγλικού πρωταθλήματος (1959, 61, 63, 64, 65, 69).
20 Σεπτεμβρίου
Γιαν Γίντρα, 89, Τσέχος κωπηλάτης, χρυσός Ολυμπιονίκης (1952 στην τετράκωπο με πηδαλιούχο, χάλκινος το 1960 στην οκτάκωπο), πρωταθλητής Ευρώπης (1953 στην τετράκωπο με πηδαλιούχο και 1956 στην οκτάκωπο).
Κεν Γουόρντεν, 78, προπονητής ποδοσφαίρου αγγλικής καταγωγής (εθνική Μαλαισίας 1992-93).
22 Σεπτεμβρίου
Ορλάντο Μαρτίνες, 77, Κουβανός πυγμάχος, χρυσός Ολυμπιονίκης (1972 στην κατηγορία πετεινού).
Αμπντελκαντέρ Μπενσαλάχ, 79, Αλγερινός πολιτικός, αρχηγός κράτους (2019), πρόεδρος του Συμβουλίου του Έθνους (2002-19) και Πρόεδρος της Λαϊκής Εθνοσυνέλευσης (1997-2002).
Γιούρι Ταμ, 64, Εσθονός πολιτικός και σφυροβόλος, χάλκινος Ολυμπιονίκης (1980, 88 με τα χρώματα της Σοβιετικής Ένωσης), κάτοχος του παγκοσμίου ρεκόρ στις 16 Μαΐου 1980.
25 Σεπτεμβρίου
Μαχντί Γιαγκουμπί, 91, Ιρανός παλαιστής της ελευθέρας, αργυρός Ολυμπιονίκης (1956 στα -57 κιλά).
Κώστας Καραμηνάς, 73, Έλληνας γιατρός και πολιτικός, βουλευτής Σάμου με τη ΝΔ (Ιούνιος και Νοέμβριος 1989, 96, δήμαρχος Βαθέος Σάμου 2003-06).
Θεονέστε Μπαγκοσόρα, 80, στρατιωτικός από τη Ρουάντα, καταδικασμένος σε ισόβια το 2008 από το Διεθνές Ποινικό Δικαστήριο της Ρουάντα για γενοκτονία, εγκλήματα κατά της ανθρωπότητας και εγκλήματα πολέμου.
26 Σεπτεμβρίου
Σιαρέι Χερασίμετς, 55, Λευκορώσος ποδοσφαιριστής (Ντιναμό Μινσκ 1989-93, εθνική Λευκορωσίας 1992-99) και προπονητής (Γιάντρο Αγίας Πετρούπολης από το 2020), Λευκορώσος Ποδοσφαιριστής της Χρονιάς (1993).
27 Σεπτεμβρίου
Ρότζερ Χαντ, 83, Άγγλος ποδοσφαιριστής (Λίβερπουλ 1958-69, εθνική Αγγλίας 1962-69), παγκόσμιος πρωταθλητής (1966). 
29 Σεπτεμβρίου
Κωνσταντίνος Νομικός, 78, Έλληνας καθηγητής Φυσικής, μέλος της ομάδας ΒΑΝ για την πρόγνωση των σεισμών. 
30 Σεπτεμβρίου
Νίκος Βούλγαρης, Έλληνας θεολόγος, δήμαρχος Μεσολογγίου (1967-72), Νομάρχης Σάμου και Ικαρίας επί χούντας.
Δημήτρης Θεοδωρίδης, 47, Έλληνας παλαιστής, πρωταθλητής Ελλάδας επί σειρά ετών, 3ος στους Μεσογειακούς Αγώνες το 1993, 4ος στο Ευρωπαϊκό πρωτάθλημα Νέων το 1994 και 5ος στο παγκόσμιο πρωτάθλημα Νέων το 1993.
Αντελίνα Σάντος Ροδρίγκες, 101, Φιλιππινέζα πολιτικός, πρώτη γυναίκα δήμαρχος της Κουεζόν (1976-86).

Οκτώβριος 

 
1 Οκτωβρίου
Ερλ Γουέλς, 87, Νεοζηλανδός ιστιοπλόος, χρυσός Ολυμπιονίκης (1964 στην κατηγορία του Ιπτάμενου Ολλανδού).
Νόρα Γκούνερα δε Μελγάρ, 78, Ονδουρανή πολιτικός, δήμαρχος της Τεγκουσιγκάλπα (1990-94), βουλευτής (2007-14).
Ανδρέας Νεοκλέους, 82, Κύπριος δικηγόρος και πολιτικός, βουλευτής (1970-76).
2 Οκτωβρίου
Ιωάννης Παλαιοκρασσάς, 85, Έλληνας πολιτικός, βουλευτής Επικρατείας (1978-81) και Κυκλάδων με τη ΝΔ (1981-2004) και γραμματέας της, υφυπουργός, αναπληρωτής υπουργός και υπουργός Συντονισμού (1980-81), Οικονομικών (1990-92) και Εμπορίου και Βιομηχανίας (1992), επίτροπος Περιβάλλοντος και Αλιείας στην Ευρωπαϊκή Επιτροπή (1993-95), πρόεδρος της ΔΕΗ (2004-05).
3 Οκτωβρίου
Μπατζ Πάτι, 97, Αμερικανός τενίστας, ο οποίος ήταν στην κορυφή του παγκόσμιου τένις (1950), νικητής του Ρολάν Γκαρός (1950 στο μονό, 1946 στο διπλό μικτό), του Γουίμπλεντον (1950 στο μονό, 1957 στο διπλό).
4 Οκτωβρίου
Μοχάμεντ Αλί Μπουλεϊμάν, 79, Τυνήσιος πολιτικός, δήμαρχος Τύνιδας (1986-88, 1990-2000).
Σεργκέι Ντανίλιν, 61, Σοβιετικός αργυρός Ολυμπιονίκης του λουτζ (1984 στο μονό ανδρών), παγκόσμιος πρωταθλητής (1981) και πρωταθλητής Ευρώπης (1986).
Βαλέρι Πιντλούζνι, 69, Ουκρανός άλτης του μήκους, χάλκινος Ολυμπιονίκης (1980 με τα χρώματα της Σοβιετικής Ένωσης) και πρωταθλητής Ευρώπης (1974).
Έντι Ρόμπινσον, 100, Αμερικανός επαγγελματίας παίκτης του μπέιζμπολ (Κλίβελαντ Ίντιανς), νικητής του World Series (1948), γηραιότερος εν ζωή αναγνωρισμένος πρώην παίκτης του μπέιζμπολ.
5 Οκτωβρίου
Τζέρι Σιπ, 86, Αμερικανός καλαθοσφαιριστής, χρυσός Ολυμπιονίκης (1964).
Νίκος Τσουμάνης, 31, Έλληνας ποδοσφαιριστής (Ξάνθη, Άρης, Μακεδονικός), από ασφυξία.
7 Οκτωβρίου
Γεώργιος Δαβιδόπουλος, 82, Έλληνας εκπαιδευτικός και πολιτικός, βουλευτής Κοζάνης με το ΠΑΣΟΚ (1981-89).
Φωτεινή Στεφανοπούλου-Δεκάζου, Ελληνίδα πανεπιστημιακός και πολιτικός, χήρα του Στέφανου Β. Στεφανόπουλου, βουλευτής Ηλείας (1993 με την Πολιτική Άνοιξη), αναπληρώτρια καθηγήτρια στο τμήμα Ψυχολογίας του Παντείου Πανεπιστημίου.
8 Οκτωβρίου
Μαρία Γαλανού, Ελληνίδα ακτιβίστρια για τη ΛΟΑΤΚΙ+ κοινότητα, ιδρύτρια του Πολύχρωμου Πλανήτη και δημιουργός του site t-zine.gr.
9 Οκτωβρίου
Αμπουλχασάν Μπανί-Σαντρ, 88, Ιρανός πολιτικός, υπουργός Εξωτερικών (1979), 1ος πρόεδρος (1980-81), αρχηγός του Συμβουλίου της Ισλαμικής Επανάστασης (1980), υπουργός Οικονομικών (1979-80).
10 Οκτωβρίου
Τάσος Κουράκης, 73, Έλληνας πολιτικός, βουλευτής Α΄ Θεσσαλονίκης με τον ΣΥΡΙΖΑ (2007-19), αντιπρόεδρος της Βουλής (2015-19), αναπληρωτής υπουργός Παιδείας (2015).  
Τραϊανός Πετκάνης, 69, Έλληνας πολιτικός, Νομάρχης Φλώρινας (1995-98) και γενικός γραμματέας Βορείου Ελλάδας (1993-95). 
11 Οκτωβρίου
Τόνι ΝτεΜάρκο, 89, Αμερικανός πυγμάχος, παγκόσμιος πρωταθλητής ημιβαρέων βαρών (1955), μέλος του Hall Of Fame.
12 Οκτωβρίου
Ντραγκούτιν Τσερμάκ, 77, Σέρβος καλαθοσφαιριστής και προπονητής, αργυρός Ολυμπιονίκης (1968), πρόεδρος της Παρτιζάν (1970-72). 
13 Οκτωβρίου
Άνιες Τιρόπ, 25, αθλήτρια του στίβου από την Κένυα, 4η Ολυμπιονίκης (2020 στα 5 χλμ.), παγκόσμια πρωταθλήτρια ανωμάλου δρόμου (νεανίδων 2013, γυναικών 2015, 17), δολοφονείται με μαχαίρι.r 
14 Οκτωβρίου
Λι Γουάν Κου, 74, Νοτιοκορεάτης πολιτικός, πρωθυπουργός (2015).
15 Οκτωβρίου
Μιγκέλ ντε Ολιβέιρα, 74, Βραζιλιάνος πυγμάχος μεσαίων βαρών, πρωταθλητής WBA στα ελαφρά μεσαία βάρη (1975).
17 Οκτωβρίου
Γιάννης Αγιαννιωτάκης, 75, Έλληνας πολιτικός μηχανικός, ο πρώτος αιρετός δήμαρχος Ιεράπετρας μεταδικτατορικά.
Αχμάντ Σαχ Αχμαντζάι, 77, Αφγανός πολιτικός, υπηρεσιακός πρωθυπουργός του Αφγανιστάν (1995-96).
Νίνα Γκρουζίντσεβα, 87, Ρωσο-σοβιετική παγκόσμια πρωταθλήτρια του κανόε καγιάκ (1958 στο Κ-2 500 μ.) και πρωταθλήτρια Ευρώπης (1957 στο Κ-2 500μ. και 1961 στο Κ-4 500 μ.).
Γιώργος Κακουλίδης, 65, Έλληνας ποιητής, τιμημένος με Διεθνές Βραβείο Καβάφη.
18 Οκτωβρίου
Εντίτα Γκρουμπέροβα, 74, Σλοβάκα υψίφωνος της όπερας.
Μάνος Δελούκας, 93, Έλληνας αντιστασιακός και πολιτικός, βουλευτής Αχαΐας με το ΠΑΣΟΚ (1989), πρόεδρος της ΔΕΠ και των Διυλιστηρίων Ασπροπύργου (1981-86).
Κόλιν Πάουελ, 84, Αμερικανός στρατηγός, πρώτος Αφροαμερικανός υπουργός Εξωτερικών (2001-05), αρχηγός ΓΕΕΘΑ (1989-93).
22 Οκτωβρίου
Βιατσεσλάβ Βεντένιν, 80, Σοβιετικός χιονοδρόμος ανωμάλου δρόμου, χρυσός Ολυμπιονίκης (1972 στα 30 χλμ και 4Χ10 χλμ), αργυρός το 1968 και χάλκινος το 1972 στα 50 χλμ, παγκόσμιος πρωταθλητής (1970 στα 30 χλμ και στα 4Χ10 χλμ).
Κυριάκος Κατζουράκης, 77, Έλληνας ζωγράφος, σκηνογράφος και συγγραφέας, βραβευμένος με το βραβείο ζωγραφικής Παρθένη (1968).
25 Οκτωβρίου
Φώφη Γεννηματά, 56, Ελληνίδα πολιτικός, πρόεδρος του ΚΙΝ.ΑΛ. (από το 2018) και του ΠΑΣΟΚ (από το 2012), βουλευτής Α΄ Αθηνών (2000-02) και Επικρατείας (Μάιος 2012) με το ΠΑΣΟΚ, Β΄ Αθηνών (2015-19) και Β3 Αθηνών (από το 2019 με το Κίνημα Αλλαγής), υπερνομάρχης Αθηνών-Πειραιώς (2003-07), υφυπουργός Υγείας και Κοινωνικής Αλληλεγγύης (2009-10), αναπληρώτρια υπουργός Παιδείας, Δια Βίου Μάθησης και Θρησκευμάτων (2010-11), αναπληρώτρια υπουργός Εσωτερικών (2011-12), αναπληρώτρια υπουργός Εθνικής Άμυνας (2013-15).
Αλεξάνταρ Σαλαμάνοφ, 80, Βούλγαρος ποδοσφαιριστής (Σλάβια Σόφιας 1962-74, εθνική Βουλγαρίας 1964-71) και αλπικός χιονοδρόμος, ο μοναδικός Βούλγαρος που έλαβε μέρος στους Χειμερινούς Ολυμπιακούς Αγώνες (1960 στο αλπικό σκι) και στο Παγκόσμιο Κύπελλο Ποδοσφαίρου (1966, 70), Βούλγαρος Ποδοσφαιριστής της Χρονιάς (1963, 66).
26 Οκτωβρίου
Ρο Τάε Γου, 88, Νοτιοκορεάτης πολιτικός, πρόεδρος της Νότιας Κορέας (1988-93)και υπουργός Εσωτερικών (1982-83).
Γουόλτερ Σμιθ, 73, Σκωτσέζος ποδοσφαιριστής (Νταντί Γιουνάιτεντ 1966-75, 1977-80 και προπονητής (εθνική Σκωτίας 2004-07), Ρέιντζερς (2007-11).
27 Οκτωβρίου
Μπερντ Νίκελ, 72, Γερμανός ποδοσφαιριστής (Άιντραχτ Φρανκφούρτης 1967-83, εθνική Δυτικής Γερμανίας 1974), νικητής του Κυπέλλου ΟΥΕΦΑ (1980).
Μπομπ Φέρι, 84, Αμερικανός καλαθοσφαιριστής (Ντιτρόιτ Πίστονς 1960-64, Μπάλτιμορ Μπούλετς 1964-68), πρωταθλητής του NBA (1978 ως διοικητικός παράγοντας).
29 Οκτωβρίου
Αλεξάντρ Μαρτίσκιν, 78, Ρώσος κωπηλάτης, χάλκινος Ολυμπιονίκης (1968 με τη Σοβιετική Ένωση στην οκτάκωπο).
Κλεμάν Μουαμπά, 77, Κονγκολέζος πολιτικός, πρωθυπουργός (2016-21).
Ρεϊνάλδο Παρέδ Πέρες, 65, πολιτικός από τη Δομινικανή Δημοκρατία, Πρόεδρος της Γερουσίας (2006-14, 2016-20), αντιπρόσωπος (1998-2002), γερουσιαστής (από το 2006), αυτοκτονία.
30 Οκτωβρίου
Άντο Καμπεόλ, 93, Ιταλός εστιάτορας, συνεφευρέτης του τιραμισού.
Πέπι Μπάντερ, 80, Δυτικογερμανός αργυρός Ολυμπιονίκης του μπόμπσλεντ (1968, 72 στο διθέσιο), παγκόσμιος πρωταθλητής (1970 στο διθέσιο).
Ιωάννης Σταθόπουλος, 87, Έλληνας πολιτικός, βουλευτής Λακωνίας (1974-96) με τη Νέα Δημοκρατία, υφυπουργός Εθνικής Άμυνας (1991-93).
Βιατσεσλάβ Χρίνιν, 84, Ρώσος καλαθοσφαιριστής (Ντιναμό Μόσχας, αργυρός Ολυμπιονίκης (1964) και πρωταθλητής Ευρώπης (1963, 65) με τη Σοβιετική Ένωση.
31 Οκτωβρίου
Ντόροθι Μάνλεϊ, 94, Βρετανίδα αργυρή Ολυμπιονίκης του στίβου (1948 στα 100 μ) και πρωταθλήτρια Ευρώπης (1950 στη σκυταλοδρομία 4Χ100 μ).
Λαίδη Κάθριν Τίζαρντ, 90, Νεοζηλανδή πολιτικός, πρώτη γυναίκα γενική κυβερνήτρια (1990-96), δήμαρχος της Όκλαντ Σίτι (1983-90).

Νοέμβριος 

1 Νοεμβρίου
Γκουλράιζ Αχτάρ, 78, Πακιστανός χρυσός Ολυμπιονίκης του χόκεϊ επί χόρτου (1968)
Άαρον Μπεκ, 100, Αμερικανός ψυχίατρος, θεωρούμενος ως «πατέρας» της γνωστικής θεραπείας (ερωτηματολόγια αυτοαναφοράς για την κατάθλιψη και το άγχος).
Τάκης Μπουγάς, Έλληνας μουσικοσυνθέτης ("Αντιθέσεις", "Ένα", "Παιδί της Νύχτας").
Τεμιρχάν Ντοσμουνχαμπέτοφ, 72, πολιτικός του Καζακστάν, βουλευτής (από το 2012), δήμαρχος της Αστανά (2003-04)  (ανακοίνωση θανάτου την ημερομηνία αυτή).
2 Νοεμβρίου
Σταμάτης Βελλίδης, 93, Έλληνας στρατηγός ε.α., αρχηγός ΓΕΣ (1986-89) και ΓΕΕΘΑ (1989-90). 
Τζέιν Μπράουν Γκράιμς, 90, Αμερικανίδα πρόεδρος της Αμερικανικής Ένωσης Αντισφαίρισης (2007-08), μέλος του Hall Of Fame της παγκόσμιας αντισφαίρισης (2014).
Βίκτορ Πουτιάτιν, 80, Σοβιετικός αργυρός Ολυμπιονίκης της ξιφασκίας (1968, 72 στο ομαδικό του ξίφους ασκήσεως).
5 Νοεμβρίου
Μαρίλια Μεντόνσα, 26, Βραζιλιάνα τραγουδίστρια, βραβευμένη με Λάτιν Γκράμι (2019), σκοτώνεται σε αεροπορικό δυστύχημα.
6 Νοεμβρίου
Astro, 64, Βρετανός τραγουδιστής και μουσικός (UB40), κατά κόσμον Τέρενς Γουίλσον.
Γιουχίμ Ζβιαλίσκι, 88, Ουκρανός πολιτικός, υπηρεσιακός πρωθυπουργός (1993-94), βουλευτής (1990-2019) και δήμαρχος του Ντονέτσκ (1992-93).
Ανδρέας Νομικός, 84, Έλληνας υπαίθριος μικροπωλητής, γνωστός ως «φτερού», ο οποίος εμφανίστηκε σε πολλές κινηματογραφικές ταινίες σε ρόλο θηλυπρεπή.
Σον Ρόντεν, 46, μποντιμπίλντερ με καταγωγή από την Τζαμάικα και την Αμερική, (Mr. Olympia 2018).
Σισέ Μαριάμ Καϊνταμά Σιντιμπέ, 73, πολιτικός, η πρώτη γυναίκα πρωθυπουργός του Μαλί (2011-12).
7 Νοεμβρίου
Σερ Τζέιμς Γκόμπο, 90, Αυστραλός δικαστής, κυβερνήτης της Βικτώρια (1997–2000).
Ιγκόρ Νικούλιν, 61, Σοβιετικός σφυροβόλος, χάλκινος Ολυμπιονίκης (1992 με την Ενιαία Ομάδα), πρωταθλητής Ευρώπης εφήβων (1979).
Ντιν Στόκγουελ, 85, Αμερικανός ηθοποιός, παιδί θαύμα του κινηματογράφου ("Το παιδί με τα πράσινα μαλλιά"), βραβευμένος στο Φεστιβάλ των Καννών (1959, 62) και με Χρυσή Σφαίρα (1989).
Τζον Ταμπινάμαν, 69, πολιτικός της Παπούα Νέας Γουινέας, υπηρεσιακός πρόεδρος της Αυτόνομης Περιφέρειας του Μπουγκαινβίλ (2008–09) και αντιπρόεδρος (2007–09).
8 Νοεμβρίου
Μεντίνα Ντίξον, 59, Αμερικανίδα χάλκινη Ολυμπιονίκης της καλαθοσφαίρισης (1992), παγκόσμια πρωταθλήτρια (1990). 
10 Νοεμβρίου
Χρήστος Κυριαζής, 78, Έλληνας τραγουδιστής («Το πουλόβερ», «Ημεροβίγλι», «Μου θυμίζεις τη μάνα μου»).
11 Νοεμβρίου
Γκρέμε Ετζ, 80, Άγγλος ντράμερ (The Moody Blues), ποιητής και τραγουδοποιός, μέλος του Hall Of Fame της ροκ εν ρολ (2018 με το συγκρότημα).
Γκλεν Ντε Βρις, 49, Αμερικανός επιχειρηματίας και διαστημικός τουρίστας (Blue Origin NS-18), σκοτώνεται σε αεροπορικό δυστύχημα.
Φρέντερικ Βίλεμ ντε Κλερκ, 85, Νοτιαφρικανός πολιτικός, κρατικός πρόεδρος της Νότιας Αφρικής (1989-94) και ο πρώτος αντιπρόεδρος (1994-96), υπουργός Εσωτερικών (1982-85), συνβραβευμένος με Νόμπελ Ειρήνης (1993).
12 Νοεμβρίου
Μάθιου Φέστινγκ, 71, ο 79ος Μέγας Άρχων του Κυρίαρχου Στρατιωτικού Τάγματος της Μάλτας (2008-17).
Ρον Φλάουερς, 87, Άγγλος ποδοσφαιριστής, (Γούλφερχαμπτον Γουόντερερς 1952-66, εθνική Αγγλίας 1955-66), παγκόσμιος πρωταθλητής (1966). 
13 Νοεμβρίου
Χαντίγια Χαλάφ Αμπάς, 63, Σύρια πολιτικός, Πρόεδρος του Λαϊκού Συμβουλίου (2016–17).
Ίβο Γκεόργκιεφ, 49, Βούλγαρος ποδοσφαιριστής (Σπάρτακ Βάρνας 1995-96, εθνική Βουλγαρίας 1996), 1ος σκόρερ του πρωταθλήματος Βουλγαρίας (1996).
Φίλιπ Μάργκο, 79, Αμερικανός μουσικός (The Tokens, #1 το 1961 με το τραγούδι "The Lion Sleeps Tonight" ).
Σερ Αλεξάντερ Μπόσουελ, 93, Βρετανός στρατιωτικός, αντικυβερνήτης του Γκέρνσεϊ (1985-90).
Μάνθος Τζιαστούδης, 77, Έλληνας μαθηματικός, Νομάρχης Πέλλας (1989-91) και Αντιδήμαρχος Λάρισας (1998-2003).
14 Νοεμβρίου
Βιρτζίνιο Πιτσάλι 86, Ιταλός ποδηλάτης πίστας, χρυσός Ολυμπιονίκης (1956 στο ομαδικό πουρσουίτ).
15 Νοεμβρίου
Βαλέρι Ντολίνιν, 68, Ρώσος κωπηλάτης, αργυρός (1980) και χάλκινος (1976) Ολυμπιονίκης και παγκόσμιος πρωταθλητής (1978, 81) στην τετράκωπο χωρίς πηδαλιούχο (με τη Σοβιετική Ένωση).
17 Νοεμβρίου
Αντόνιο Λεάλ Λαμπρίν, 71, Χιλιανός πολιτικός, μέλος (1998–2010) και Πρόεδρος της Βουλής (2006–07).
Λεονίντ Μπαρτένιεφ, 88, Ουκρανός αργυρός Ολυμπιονίκης του στίβου (1956, 60 στη σκυταλοδρομία 4Χ100 μ με τη Σοβιετική Ένωση).
20 Νοεμβρίου
Ανδρέας Αυξ. Γεωργίου, 68, Κύπριος πολιτικός, βουλευτής (1987–96).
21 Νοεμβρίου
Βεραβάτι Φατζρίν, 64, αθλήτρια της αντιπτέρισης από την Ινδονησία, παγκόσμια πρωταθλήτρια (1980 στο απλό), 1η στο Παγκόσμιο Κύπελλο (1986 στο διπλό μικτό).
23 Νοεμβρίου
Σερ Τζέιμς Φιτς-Άλεν Μίτσελ, 90, πρωθυπουργός του Αγίου Βικεντίου και Γρεναδίνων (1972-74, 1984-2000). 
Τσουν Ντου Χουάν, 90, Νοτιοκορεάτης στρατιωτικός και δικτάτορας, πρόεδρος της Νότιας Κορέας (1980-88).
24 Νοεμβρίου
Βισλάβ Χάρτμαν, 71, Πολωνός αργυρός Ολυμπιονίκης της ιππασίας (1980 στο ομαδικό άλμα).
25 Νοεμβρίου
Αλεξάντρ Ομελτσέλκο, 83, Ουκρανός πολιτικός, δήμαρχος του Κιέβου (1999-2006) και βουλευτής (2007-12).
26 Νοεμβρίου
Στίβεν Σοντχάιμ, 91, Αμερικανός συνθέτης και στιχουργός («Γουέστ Σάιντ Στόρι»), βραβευμένος με Όσκαρ καλύτερου πρωτότυπου τραγουδιού το 1990 για το τραγούδι "Sooner or Later (I Always Get My Man)", με Γκράμι (1976 για το τραγούδι "Send In the Clowns"), Πούλιτζερ (1985) με Τόνι (1971, 72, 73, 79, 88, 94) και ένα Ειδικό Βραβείο Τόνι (2008).
Αλεξάντρ Τιμοσίνιν, 73, Ρώσος κωπηλάτης, χρυσός Ολυμπιονίκης με τη Σοβιετική Ένωση στο διπλό σκιφ (1968, 72).
28 Νοεμβρίου
 Χριστιάνα, 68, Ελληνίδα τραγουδίστρια του ελαφρολαϊκού και ποπ με μεγάλες επιτυχίες στις δεκαετίες 1970, 1980.
Νοροντόμ Ραναρίντ, 77, Καμποτζιανός πολιτικός, πρωθυπουργός (1993–97), Πρόεδρος (1998-2006) και 2 φορές μέλος της Εθνοσυνέλευσης.
29 Νοεμβρίου
Κίνζα Κλοντούμαρ, 76, πολιτικός του Ναουρού, πρόεδρος (1997-98).
Σ. Τζ. Χάντερ, 52, Αμερικανός παγκόσμιος πρωταθλητής της σφαιροβολίας (1999) και προπονητής.
30 Νοεμβρίου
Έντισον Μισλά Αλνταρόντο, Πορτορικανός πολιτικός, μέλος (1977–2002) και πρόεδρος (1993–2000) της Βουλής των Αντιπροσώπων.
Τζόζεφ Γουάγιας, 80, Νιγηριανός πολιτικός, πρόεδρος της Γερουσίας (1979–83).
Σιρισένα Κουράι, 90, πολιτικός από τη Σρι Λάνκα, δήμαρχος του Κολόμπο (1979–89), βουλευτής (1989–94) και υπουργός Οικισμού (1989–94).

Δεκέμβριος 

1η Δεκεμβρίου:
Ενρίκε Τζάκσον, 75, Μεξικανός πολιτικός, βουλευτής (2015-18), μέλος (1998-2006) και Πρόεδρος της Γερουσίας (2000-01, 2002-04 και 2005-06).
2 Δεκεμβρίου
Ντάρλιν Χαρντ, 85, Αμερικανίδα επαγγελματίας τενίστρια, μέλος του Hall of Fame (1973), κάτοχος του Ρολάν Γκαρός (απλό 1960, διπλό 1955, 57, 60 και διπλό μικτό 1955, 61), του Γουίμπλεντον (διπλό 1957, 59, 60, 63 και διπλό μικτό 1957, 59, 60) και του Αμερικανικού Όπεν (απλό 1960, 61 και διπλό 1958, 59, 60, 61, 62, 69).
3 Δεκεμβρίου
Μόμτσιλο Βούκοτιτς, 71, Σέρβος ποδοσφαιριστής (Παρτιζάν εθνική Γιουγκοσλαβίας 1972-78) και προπονητής (Παρτιζάν 1988-89, Πανιώνιος 1990-92, εθνική Κύπρου 2001-04, ΠΑΟΚ 2006-07, Λεβαδειακός 2008-09, Πανσερραϊκός 2011).
Χορστ Έκελ, 89, Γερμανός ποδοσφαιριστής (Καϊζερσλάουτερν, εθνική Δυτικής Γερμανίας 1952-58), παγκόσμιος πρωταθλητής (1958).
Λαμίν Ντιάκ, 88, Σενεγαλέζος επιχειρηματίας, αθλητής του στίβου και διοικητικός παράγοντας, πρόεδρος της IAAF (1999-2015).
5 Δεκεμβρίου
Στέφαν Γέλοβατς, 32, Σέρβος καλαθοσφαιριστής (ΑΕΚ).
Ζακ Τιτς, 91, Γάλλος μαθηματικός, γεννημένος στο Βέλγιο, τιμημένος με βραβείο Άμπελ (2008 μαζί με τον Τζον Τόμσον).
6 Δεκεμβρίου
Κόρε Βίλοκ, 93, Νορβηγός πολιτικός, πρωθυπουργός (1981-86), υπουργός Εμπορίου και Ναυτιλίας (1963, 1965-70), βουλευτής (1958-89).
7 Δεκεμβρίου
Λαμίν Ντιέν, 70, Σενεγαλέζος προπονητής ποδοσφαίρου (εθνική Σενεγάλης 1992-93).
Θεόδωρος Σκαγιάς, 89, Έλληνας ιδρυτής (1956) της εταιρείας SKAG, "πατέρας" του μπλε σχολικού τετραδίου με την πλαστική περαστή ετικέτα.
9 Δεκεμβρίου
Αλ Άνσερ, 82, Αμερικανός οδηγός αγώνων, νικητής του ράλι Ιντιανάπολις 500 (1970, 71, 78, 87).
Λίνα Βερτμίλερ, 93, Ιταλίδα σκηνοθέτρια, σεναριογράφος και συγγραφέας, βραβευμένη με Τιμητικό Όσκαρ (2019).
Όταρ Πατσάτσια, 92, Γεωργιανός πολιτικός, πρωθυπουργός (1993-95).
10 Δεκεμβρίου
Μάικλ Νέσμιθ, 78, Αμερικανός μουσικός, τραγουδιστής (The Monkees, #1 το 1966 με τα τραγούδια "Last Train to Clarksville" και "I’m a Believer" και #1 το 1967 με το "Daydream Believer"), τραγουδοποιός, ηθοποιός, παραγωγός, συγγραφέας και φιλάνθρωπος, τιμημένος με βραβείο Γκράμι (1982).
Γιάννης Φλώρος, 96, Έλληνας πολιτικός, βουλευτής Λάρισας (1974-94) με το ΠΑΣΟΚ, Νομάρχης Λάρισας (1995-2002), υφυπουργός Υγείας και Πρόνοιας (1982-85), υφυπουργός Υγείας, Πρόνοιας και Κοινωνικών Ασφαλίσεων (1985-86) και υπουργός Υγείας, Πρόνοιας και Κοινωνικών Ασφαλίσεων (1987-88).
11 Δεκεμβρίου
Φρανσίσκο Ροδρίγκες Πέρες, 82, Μεξικανός πολιτικός, μέλος (1973–76, 1982–85) και πρόεδρος (1983) της Βουλής των Αντιπροσώπων (1983).
Αν Ράις, 80, Αμερικανίδα συγγραφέας της σειράς βιβλίων ("Συνέντευξη με έναν βρικόλακα").
Μανουέλ Σαντάνα, 83, Ισπανός τενίστας, χρυσός Ολυμπιονίκης (1968 στο μονό, άθλημα επίδειξης), νικητής του Ρολάν Γκαρός (μονό το 1961, 1964 και διπλό το 1963), του Γουίμπλεντον (μονό το 1966) και το Αμερικανικό Όπεν (μονό το 1965), νούμερο ένα στον κόσμο το 1966, Μεσογειονίκης (1967 σε μονό και διπλό), μέλος του Hall Of Fame του παγκόσμιου τένις (1984).
12 Δεκεμβρίου
Σερ Πόλιας Ματάνε, 90, πολιτικός της Παπούα Νέας Γουινέας, Γενικός Κυβερνήτης (2004-10).
Γιούρι Σαρόφ, 82, Σοβιετικός ξιφομάχος, χρυσός (1964) και αργυρός (1968) Ολυμπιονίκης στο ομαδικό της σπάθης.
Βισέντε Φερνάντες, 81, Μεξικανός τραγουδιστής, ηθοποιός και παραγωγός, τιμημένος με 3 Γκράμι (2010, 15, 17) και 8 Λάτιν Γκράμι (2002, 03, 04, 08, 09, 10, 11, 13, 21).
13 Δεκεμβρίου
Γεώργιος Παναγιωτόπουλος, 91, Έλληνας δικηγόρος και πολιτικός, βουλευτής Καβάλας (1974-90, 1993-2000 με τη Νέα Δημοκρατία), υφυπουργός Συγκοινωνιών (1974-77), υπουργός Εμπορίου (1977-80) και υπουργός Συγκοινωνιών (1980-81).
Βερόνικα Φορκέ, 66, Ισπανίδα ηθοποιός, βραβευμένη με 4 Γκόγια (1987, 88, 90, 94).
14 Δεκεμβρίου
Ιερεμίας, 80, Μητροπολίτης Γόρτυνος και Μεγαλουπόλεως (από το 2006).
Γιώργος Τράγκας, 72, Έλληνας δημοσιογράφος, πρόεδρος του κόμματος Ελεύθεροι Άνθρωποι (από το 2021).
Ροζίτα Σώκου, 98, Ελληνίδα κριτικός, δημοσιογράφος, συγγραφέας ("Ο αιώνας της Ροζίτας") και πρόσωπο της τηλεόρασης.
15 Δεκεμβρίου
Γουάντα Γιανγκ, 78, Αμερικανίδα τραγουδίστρια (The Marvelettes, #1 το 1961 με το τραγούδι "Please Mr. Postman")
Μέριλι Στέπαν, 86, Αμερικανίδα κολυμβήτρια, χάλκινη Ολυμπιονίκης (1952 στα 4 Χ 100 μ ελεύθερο).
Κιμ Γιον Τζου, 100–101, Βορειοκορεάτης πολιτικός, αντιπρόεδρος (1993–97) και αναπληρωτής πρωθυπουργός (1974–1975). (ανακοίνωση θανάτου την ημερομηνία αυτή)
Φαγιέζ αλ Ταράουνε, 72, Ιορδανός πολιτικός, πρωθυπουργός (1998–99, 2012).
Ερνστ Φιβιάν, 90, Ελβετός γυμναστής, αργυρός Ολυμπιονίκης (1952 στο ομαδικό).
17 Δεκεμβρίου
Μίμης Στεφανάκος, 85, Έλληνας ποδοσφαιριστής (Ολυμπιακός 1958-65, εθνική Ελλάδας 1958-63) και ηθοποιός, πρώην σύζυγος της Μάρθας Καραγιάννη.
18 Δεκεμβρίου
Λόρδος Ρίτσαρντ Ρότζερς, 88, Βρετανο-Ιταλός αρχιτέκτονας, που σχεδίασε και τον Θόλο της Χιλιετίας και το Κέντρο Ζωρζ Πομπιντού, τιμημένος με βραβείο Πρίτσκερ (2007).
19 Δεκεμβρίου
Ρόμπερτ Χ. Γκραμπς, 79, Αμερικανός χημικός, βραβευμένος με Νόμπελ (2005). 
Κάρι Γκρέιβς, 68, Αμερικανίδα κωπηλάτρια, χρυσή (1984) και χάλκινη (1976) Ολυμπιονίκης στην οκτάκωπο.
Εντ φαν Τέιν, 87, Ολλανδός πολιτικός, βουλευτής (1967-83), υπουργός Εσωτερικών (1981-82, 1994), δήμαρχος του Άμστερνταμ (1983-94).
20 Δεκεμβρίου
Τζουζέπε Γκαλάντε, 84, Ιταλός κωπηλάτης, αργυρός Ολυμπιονίκης (1960 στην τετράκωπο χωρίς πηδαλιούχο, 64 στην τετράκωπο με πηδαλιούχο) και πρωταθλητής Ευρώπης (1961 στην τετράκωπο χωρίς πηδαλιούχο).
21 Δεκεμβρίου
Σερ Καρλάιλ Γκλιν, 89, Γενικός Κυβερνήτης της Γρενάδας (2008-13).
Βάσος Καραγιώργης, 92, Κύπριος αρχαιολόγος.
Χάιμε Κομάς, 85, Ισπανός σεναριογράφος (Για μια χούφτα δολάρια).
22 Δεκεμβρίου
Έγκιλ Σκούλι Ινγκίμπεργκσον, 95, Ισλανδός πολιτικός, δήμαρχος του Ρέικιαβικ (1978-82).
23 Δεκεμβρίου
Κρις Ντίκερσον, 82, Αμερικανός μπόντι μπίλντερ, Mr. Olympia (1982).
Τζόαν Ντίντιον, 87, Αμερικανίδα συγγραφέας και δημοσιογράφος.
25 Δεκεμβρίου
Ζαν-Μαρκ Βαγιέ, 58, Καναδός σκηνοθέτης (Big Little Lies, Dallas Buyers Club) και σεναριογράφος, βραβευμένος με Έμμυ (2017).
Γουέιν Τίμποου, 101, Αμερικανός ζωγράφος, γνωστός από τα έργα του που απεικονίζουν χρωματιστά αντικείμενα της καθημερινότητας όπως πίτες, χωνάκια παγωτού και χοτ ντογκς.
26 Δεκεμβρίου
Έντουαρντ Όσμπορν Γουίλσον, 92, Αμερικανός επιστήμονας, ερευνητής στην κοινωνιοβιολογία, τη βιοποικιλότητα και τη νησιωτική βιογεωγραφία, βραβευμένος με Πούλιτζερ (1979, 91).
Κάρολος Παπούλιας, 92, Έλληνας πολιτικός, Πρόεδρος της Δημοκρατίας (2005-15), βουλευτής (1977-2004) και υπουργός Εξωτερικών (1985-89, 1993-96).
Ντέσμοντ Τούτου, 90, Νοτιοαφρικανός επίσκοπος του Γιοχάνεσμπουργκ (1985-86) και αγωνιστής κατά του απαρτχάιντ, τιμημένος με Νόμπελ Ειρήνης (1984).
28 Δεκεμβρίου
Σαμπίνε Βάις, 97, Γαλλο-Ελβετή φωτογράφος.
Τζον Μάντεν, 85, Αμερικανός προπονητής αμερικανικού ποδοσφαίρου (Όκλαντ Ρέιντερς 1969-78), νικητής του Σούπερ Μπόουλ (1977) και αθλητικός σχολιαστής, τιμημένος με 16 βραβεία Έμμυ στο χώρο του Αθλητισμού, μέλος του Pro Football Hall of Fame (2006).
29 Δεκεμβρίου
Λόιντ φαν Νταμς, 49, Ολλανδός πρωταθλητής του κικ μπόξινγκ, γεννημένος στο Σουρινάμ, γνωστός και ως «Τορνέιντο», πρωταθλητής Ευρώπης EMTA (1998), παγκόσμιος πρωταθλητής WMTA (1999) και WFCA (2000), νικητής του παγκοσμίου γκραν πρι Βασιλιάς του Ρινγκ (2004).
30 Δεκεμβρίου
Κάρελ Λοπράις, 72, Τσέχος οδηγός αγώνων, εξάκις νικητής του Ράλι Ντακάρ στα φορτηγά (1988, 94, 95, 98, 99, 2001).
Σαμ Τζόουνς, 88, Αμερικανός καλαθοσφαιριστής (Μπόστον Σέλτικς 1957-69), πρωταθλητής του ΝΒΑ (1959, 60, 61, 62, 63, 64, 65, 66, 68, 69), μέλος του Hall of Fame (1984).
31 Δεκεμβρίου
Μπέτι Γουάιτ, 99, Αμερικανίδα ηθοποιός (Τα χρυσά κορίτσια), βραβευμένη με Γκράμι (2012) και με Έμμυ (1952, 75, 76, 86, 96, 2010).
Βαντίμ Χαμουτσίχ, 52, Ρώσος αργυρός (2000) και χάλκινος (2004, 08) Ολυμπιονίκης της πετοσφαίρισης, νικητής του Παγκοσμίου Κυπέλλου (1999).

Βραβεία Νόμπελ 

 Φυσιολογίας ή Ιατρικής – Ντέιβιντ Τζούλιους και Αρντέμ Παταπουτιάν
 Φυσικής – Σιουκούρο Μανάμπε, Κλάους Χάσελμαν και Τζόρτζιο Παρίζι
 Χημείας – Μπέντζαμιν Λιστ και Ντέιβιντ ΜακΜίλαν
 Λογοτεχνίας – Αμπντουλραζάκ Γκούρνα
 Ειρήνης – Μαρία Ρέσα και Ντμίτρι Μουράτοφ
 Οικονομίας – Ντέιβιντ Καρντ, Τζόσουα Άνγκριστ και Γκίντο Ίμπενς

Παραπομπές 

Έτη